Oh happy, kanta eta dantza ezazu\nAna Elorza Saila\n“Nerabeek konfiantza handia hartzen dute jendaurrean zerbait egitean”Gaur egungo abesti modernoak kantatu eta dantzatzera gonbidatzen ditu Ana Elorzak irakasleak eta ikasleak, beldurretatik eta lotsatik askatzen laguntzeko, gozatzeko eta norbere buruarengan konfiantza berreskuratzeko. Ikusi erlazioanaturiko artikuluak\nNerabeak kantura eta dantzara erakartzeko, beharrezkoa al da euren gustuko kantuak jorratzea? Ze garrantzi du aukeratzen den kantuak ikasleen motibazioan?Nerabeak izan, txikiagoak izan, edo edozein adinetakoak izan, kontuan eduki behar da ze garai ari den bizitzen, eta garai horretan ze musika duen gogoko. Irakaslearen erantzukizuna da ikaslea dagoen garai horretan motibatzen duen kantua aukeratzea, eta egokitzea. Ez da nerabeen gustuko edozein kantu aukeratu behar; abestiak ezaugarri batzuk eduki behar ditu, eta egokitu egin behar da aurrean daukazun taldearen arabera. Adibidez, punk abesti bat eskatzen badute gazteek, ziurrenik bere horretan ezingo da landu eskolan, baina abesti horren zatiren bat hartu eta moldatu ahal izango da taldean lantzeko, eta horrela motibatuago egongo dira ikasleak.Abesti guztiek ez dute berdin funtzionatzen talde guztietan, aurrean dituzun nerabeen nahi eta ezaugarrietara moldatzen jakin behar da, neska-mutil kopurura, mutilen ahots aldaketara… Taldeak berak emango dizkio irakasleari pautak.\nJarduera honekin kantuaren parametro guztiak lantzen dira, ezta? Hizkuntza, ahoskera, arnasketa, erritmoa… nola lantzen dira parametro horiek guztiak?Kantua eta dantza ikasturte guztian zehar landuz, normalean astean bi edo hiru ordu eskaintzen zaizkio jarduera honi, eta horrek eskatzen du ikasturte hasieran ikasleen ezaugarriak ezagutzeko casting edo proba batzuk egitea, ikasleen perfilak ezagutu ahal izateko, hizkuntza gaitasuna, belarria, musika ezagutza, nola mugitzen diren, ingelesa nola ezagutzen eta ahoskatzen duten, erritmoa… ezagutu ahal izateko. Parametro guztiak aparte lantzen dira, ariketa desberdinen bidez lortzen dugu informazioa. Lehenengo lauhilekoan datu guztiak ditugu, eta horien arabera, kantuak egokitu eta landu ditzakegu. Baina horrek ez du esan nahi belarri txarra duena, edo dantzarako gaitasun gutxiago duena jardueratik kanpo gelditu behar denik; alor teknikoan, edo programazioan… beti dago zeregina, eta nerabeak estimula daitezke. Kantuarekin batera dantza lantzen duzu zuk. Ze jarrera dute gaztetxoek dantzara gonbidatzen dituzunean? Ikasle askok, adin honetan, eurek eskatzen dute dantza sartzea ikuskizunetan. Telebistaren indarrez, bideo-klipen eraginez, bereziki pop musikaren zaleek eurek eskatzen dituzte koreografiak. Ikasleak dantzak eskatzen hasi ziren une berean, ni Cuatro telebistarako dantza eta kantua nahasten zituen formatua lantzen ari nintzen, eta gero Oh Happy!-rekin hasi nintzen ETBn, eta ondorioz, nire esperientziak eta gaztetxoen eskariak bat egin zuten une beretsuan, eta koreografiak lantzen hasi ginen. Nerabeak, azken batean, kultura horretatik datoz eta euren nahikariz, jolas-orduetan prestatzen dituzte koreografiak, euren iniziatibaz sortzen dira askotan. Nerabeak protagonista sentitzeko jarduera egokia da Oh Happy-k eskaintzen duena, ezta? Nola lantzen duzue aspektu hori?Edade honetan, dantzarako edo kanturako dohain oso onak izan arren, lotsa handia dute nerabeek, eta hori da arazo handiena. Lotsa, beldurrak eta gora-behera handiak dituzte nerabeek garai honetan, eta horiek gainditu eta urratsa ematera bultzatzen dituzunean aldaketa handia egiten dute nerabe askok. Beren buruagan konfiantza handia hartzen dute, hasiera batean ikusten ez zituzten gaitasunak dauzkatela ohartzen baitira, estimuluari esker. Kasu bakan batzuetan kontrakoa ere gerta daiteke, baina normalean, aurrera urratsa egiten duenak, eta jendaurrean kantatzera edo dantzatzera animatzen denak, aldaketa handia egiten du. Ziklo oso batean ikasleen eboluzioa jarraitu ondoren, ikusi dut aldaketa handi hori.\nIrakasleen egitekoa zein da ikasleekin kantua eta dantza jorratzeko garaian?Irakasleak oso kontuan izan behar ditu adinaren problematika hauek, lotsak, beldurrak eta gora-beherak, eta horren arabera bultzatu eta estimulatu beharko ditu ikasleak.Horrez gain, nire kasuan adibidez, ahotsa lantzen dut kantuan espezialista naizelako eta horretan jakinduria dudalako, baina espezialista izan gabe ere, zenbait gako kontuan izan behar dira, adibidez, kantuak moldatu egin behar direla aurrean daukagun taldearen ezaugarrien arabera; DBHko bigarren mailako ikasleen kasuan, esate baterako, ahotsa aldatzen hasten zaie mutilei, eta ze puntutan dauden oso kontuan izan beharko du irakasleak jarduerak funtziona dezan. Ikastetxea ze puntutan dagoen ere kontuan izan behar du irakasleak, musikarako ze zaletasun eta ze ezagutza duten ikasleek, dantza egiten duten eskola orduetatik kanpo… ezaugarri horiek guztiak kontuan izan behar ditu irakasleak. Ikastaroan, oso modu sinplean, ikasleek eskatzen dituzten gaur egungo kantu modernoak lantzeko errekurtsoak eskainiko dizkiegu irakasleei.\nETXEBESTE, Amaia; LOPEZ DE LUZURIAGA, Jose Inazio; RAZKIN, Josean:LIZARRAKO KANPINA: Mahats bilketaHaur-jolasen abestiak IIEuskaraz jolasten jarrai dezagunXIRULA MIRULA: Badok hamalauXirula Mirulak DBHrako bideo-zintak kaleratu dituhaur-jolasen abestiak IIPraktikatzen: Diaporama, musika lantzeko beste modu batInauteriakOCHOA DE ERIBE ROYO, Maria Pilar:MARTINEZ, Bego�a:Praktikatzen: Gorputza eta bitartekariak musikanPraktikatzen: Gorputza eta bitartekariak musikan (eta II)DUFAU, Aines; SOLORZANO, Pantxika: Kantiruri: kantu bilduma berria042: Prestakuntza ildo berriak irekitzeko beharra gero eta nabariagoa da.VITORIA, Jose Ramon:Hezkuntzarako Aholkularitza Zerbitzuak. Laguntza pedagogikoen nondik norakoakErantzun arrakastatsua Udako Topaketa Pedagogikoak euskaraz egitearen proposamenariI Hik Hasi Udako Topaketak: Erantzuna, ezin hobeaHik Hasi Udako TopaketakHurrengo uztailean berriro topaketakZatoz jolastera!bideoa kaleratzear duguBIURDANA institutua, Iru�ea: Nolako ikaslea halako lanaZer behar du? Hori eman nahi diotMONDRAGON unibertsitatea: Hizkuntzen psikopedagogian aditua naiz. Lizentziatura berria ezarri da aurten Mondragon UnibertsitateanErne! Badatoz II. hik hasi Udako Topaketa PedagogikoakII Hik Hasi Udako TopaketakAschero sistema euskal curriculumerako ekarpenaGARCIA, Maite: Eskoriatzako Irakasle Eskolaren 25 urteak: iraganari eta geroari begiraHik Hasi Udako TopaketakII. Topaketa Pedagogikoak arrakastaz burutu zirenThe Beatles euskarazRock & Orff taldeak DBHn musika lantzeko material berria aurkeztu du euskaraz: The Beatles CD-ROMaHik Hasiren "Zatoz jolastera!" bideoak Miguel Altzo ikasmaterialenn kalitate saria jaso duMusika Irakasle Euskaldunon II. Topaketa emankorra izan daURTXINTXA ESKOLA: Euskal jolasen bilduma CD-ROMa da produktu berrienaAukera ugari hik hasi udako topaketa pedagogikoetanBigarren Hezkuntzako irakasleen prestakuntzaAOZARAZA ikastetxea, O�ati: Ikasleek barneko sentimenduak adierazteko modu bat aurkitu dute olerkigintzanIII Hik Hasi Udako Topaketak: 700dik gora dira dagoeneko izana eman dutenakMerezi al du prestakuntza euskaraz eskaintzeak?Antzerkia oholtza gainean eta eguneroko bizitzanHaur-jolasen abestiak III CDa eta zinta kaleratu berri ditu HIK HASIkGipuzkoako Berriztapen Proiektuen I JardunaldiakHaur jolasen abestiak IIIHIK HASI Udako Topaketa Pedagogikoen arrakasta handituz doaBadator Jolasen altxorra bideoaGAUTEGIZ ikastetxea, ARTEAGA: Mugak gaindituz, eskola handituEskolen arteko postatrukeaKukurruku! Zer diozu?Ipuinak, poemak, esaera zaharrak, musika eta elkarrizketak biltzen dituen CD berriaURBIETA, Imanol:Etengabeko ikaskuntza egungo gizartearen erronkaIV. Hik Hasi Udako Topaketak Uztailaren 1, 2 eta 3an burutuko dira Donostian Kontu kontari Pirinioetan egitasmoaren berri Josemari Carrereren eskutikUEUko Sexologia Saila: Goazen sexologia aztertzera eta bizitzeraLAREKI, Arkaitz: Nola irakasten dute DBHko irakasleek?Irakasteko modu berri bat baliabide teknologikoak erabilizIKASBIDEA ikastola, Gasteiz: Kantuz blaiBertso antzerkia: Inaxitoren ametsakAOZARAZA ikastetxea, O�ati: Literatura bizitzeko modu bat0-3 urteko haurrak eta euren eskolakBILETXEA ikastetxea, Baigorri: ERRAMOUSPE, Mikel: Kantuaren herri kultura biziaSALBATORE MITXELENA ikastola, Zarautz: Mitologoa eta mozorroak Zarauzko ikastolako inauterietanArtearen txokoa: euskal gizartea ulertzeko beste bide batUdako Topaketak: gozartu, erlaxatu, ikasiSAENZ, Maite:Udako Topaketak: 500 irakasleren bilguneIzena emateko epea pasa bazaizu, oraindik bada lekua zenbait ikastarotanDONIBANE-LOHITZUNE/ZIBURU ikastolak, Donibane-Lohitzune: MaskaradaGeometriako aktibitateak prestatzeko proposamena DBHn (12-16 urte)LABIAGA ikastola, Bera:Irakasle-ikasleen arteko harremanakIkastea ez da hartzeaUrrutiko euskal eskola: Euskadi-Venezuela ikastola (1965-1986)AIZARNA, Kontxi:AITOR ikastola, Donostia: Oihala igo eta funtzioa hasten deneanBadator, badator, euskal eskola publikoaren festaTertulixak: autoheziketa modu bat19: Handik eta hemendik euskal eskakizunei erantzun behar nonahiOIARBIDE, Josi; ZABALA, Xabier: Haur-jolasen abestiak:Adimena eta autoestimua irakaslearen zereginaGabon sasoianHaur-jolasen abestiakGabon inguruko ospakizunak berreskuratuzDONIBANE-LOHITZUNEko ikastola, Donibane-Lohitzune: Donibane-Lohitzuneko Ihauteri ttiki egunaAntzerkigintza eta irakaskuntzaBELTRAN, Juan Mari; ETXEKOPARE, Mixel: Musika herrikoia hezkuntzanHaur eskola txikietako irakasleen101: Hik Hasik hamar urte bete dituHaur Hezkuntzako profil profesionalei buruzTRABUDUA Yolanda: Gazteek entzuten duten musikaGENUA, Enkarni :Artearen bidez haurrak sortzaile hezi behar ditugu, baina ez bihar artistak izateko, baizik eta bizitzekoAITOR ikastola, Donostia: Gabonak aurreko egunak prestatzenIkasmahai digitala, Barakaldoko ikasleen asmakuntza. ElhuyarrenJOSU TXAPARTEGI Busturialdeko Eskola TxikiakBilboko Kafe Antzokia: Arte eszenikoak haurren eskuraPRH Formazio EskolaNola balia ditzakegu irakasleok geure emozioak, ikasgelan ikasleen garapen emozionala bultzatzeko?ROEGIERS, Xavier eta PEYSER, Alexa: Integrazioaren pedagogian helburua ez da ezagutza; ezagutza, gaitasunak garatzeko baliabidea daHaurrak gehiegi babesten al ditugu? Haur berekoiak egiten ari al gara? Ia ahaleginik egin gabe, bat-batean nahi duten guztia lortzea, egokia al da?Gizarte hezitzaileak eskolan LOPEZ-GO�I, Irene: Irakasleen prestakuntza diseinatzeko une egokia da, eta hori baliatzen jakin behar duguImanol Urbietaren ekarpen pedagogikoaCoachingak lagun al dezake hezkuntzan? Nola? Zer tresna eskaintzen duNire hezitzaile-profila0-5 urteko haurrentzat kantu eta jolasakKaraokea editatzen ikasiAdimen emozionala. Beste hizkuntza batBILBATUA, Mariam: Metodologian hausnarketa sakona egin behar dugu. Zergatik ez dituzte konpetentzia handiagoak lortzen ikasleek? Hori da gakoaProiektuak ala mozorroak? PUJOLAS, Pere: Nazioarteko erakundeen arabera, hezkuntza sistema guztiek ikuspegi inklusiboa izan beharko luketeAdierazpen artistikoa hezkuntzanOsasun mentalaNola gainditu jendaurrean hitz egiteko dugun beldurra? Zein garrantzia du ahotsak komunikatzeko orduan?Yoga saioak irakasleentzatLONGAR proiektua Vianako hirugarren adinekoei emanaldiaZer esango zenuke irakasleen prestakuntzaren gaineanZer da garrantzitsuena irakasleak ongi prestatzeko?Oh Happy Day! Ikasleek musika eta dantza ikas ditzaten aldi bereanIkastetxetik herriaren ezagutza transmititzenZer da garrantzitsuena irakasleak ongi prestatzeko?Euskara ebaluatzeko probaJoxe Ramon Mauduit: "Bizitzaren zentzua errazago bilatzen da, baldin eta haurraren gaitasunak hasieratik abian jartzen baldin badira""Nola hezi behar ditugu hurrengo belaunaldiak?" Web 2.0 eta Google aplikazioak irakaskuntzanBideoa: editatzen ikasteko, 'Pinnacle Studio�-ren bidezGure adimena nola eta norantz gidatu ikastenAdimen emozionala: irakasleen gizakitasunaAntzerki irakasle jantziak, antzerkiaren balioak hedatzekoLumatik ahora Ez dut zigortu nahiJendaurrean hitz egiten ikasiAutismoaren azalpena ikuspegi praktikotikFamilia eta irakasleriaren arteko harremanak2-3 urteko haurren psikomotrizitate praktikaHaurrei zuzendutako maskaragintzaCoaching Zertan jolastuko gara?Hedabideek sexuari buruz igortzen diguten informazio pilatik nola bereiz dezakegu nerabeei begira baliagarria dena eta ez dena?Yoga eskolan Txirulaz (Liburua)Txirulaz II (Liburua). AGORTUTATxirulaz (CDa) AGORTUTAGitarraz (Liburua)Eskusoinuaz (Liburua)ASCHERO metodoa: Ostadarraren hotsaz (Liburua)Pianoaz (Liburua) Haur-jolasen abestiak (CDa) AGORTUTAHaur-jolasen abestiak II (CDa) AGORTUTAHaur-jolasen abestiak III. (CDa) AGORTUTAKukurruku! (CDa)Zatoz jolastera! (DVDa)Jolasen Altxorra (DVDa)Ilargiaren sekretua (DVDa)Begiradaren heziketa (DVDa+Liburua) © 2005


Kontrol bilkuran, Euskal Taldeko diputatuak deitoratu du PACaren inguruan berrikitan adostu den akordioak ez diela Euskadiri ezta gainerako Autonomia Erkidegoei baimentzen laguntzak beren tokian tokiko errealitate estruktural eta produktibora egokitzea\nJoseba Agirretxeak, Diputatuen Kongresuko Euskal Taldeko diputatuak, gaur salatu du PACaren Europako negoziaketetan Nekazaritza, Arrantza eta Elikadura Ministroak ez duela Espainiako estatuaren eskuduntza eredua defendatu, eta deitoratu duenez, horren ondorioz, adostu berri den akordio horrek “ez diela Euskadiri edo bestelako Autonomia Erkidegoei baimentzen laguntza horiek beren errealitate estruktural eta produktibora egokitzen”, Euskadiren kasuan, esaterako, nekazaritza eta zerga arloan eskumen osoa duen arren.\nKontrol bilkuran, diputatu jeltzaleak azaldu du Europako Kontseiluak iragan astean akordio orokor bat adostu zuela PAC delakoaren erreformaren inguruan, zeinen helburu estrategikoekin EAJ-PNVk bat egiten duen, baina kritikatu duenez “subsidiariotasun eredu hori ez da eskumen autonomiaz gain autonomia fiskala duten erregioetara hedatu, Euskadirekin gertatzen den bezala, eta eragotzi egin da Plan estrategiko propioa egitea”. Are gehiago, Agirretxeak gogora ekarri duenez “betidanik subsidiariotasuna erreklamatu dugu neurri guztiak definitzeko, egiteko, defendatzeko eta abian jartzeko orduan” eta Euskadik PACaren Plan Estrategikoan jasotzen diren neurri guztien eskuduntza osoa duelarik “horiek egikaritzeko borondate politikoa” dauka. Espainiako gobernuak, ordea, ez du jarrera hori defendatu Europako instantzietan.\n“Espainiako estatuan egitura produktibo eta sozial erabat hetereogeneoak ematen dira”, baieztatu du Agirretxeak. Horregatik, eta errealitate horri eta indarrean dagoen eskuduntza-egiturari erantzuna eman nahirik, Europako Parlamentuak zuzenketa batzuk onartu ditu “Estatuetako Plan Estrategikoen dimentsio erregionala“ ahalbidetzen dutenak eta Estatu kideei erreklamatzen dietenak “beren Plan Estrategikoak egin ditzatela estatu bakoitzeko marko juridiko eta instituzionala errespetatuz”. Hala, Ministroari galdetu dio “borondate politikorik” ote duen PACa norabide horretan inplementatzeko. “Egingo al duzu”?, amaitu du.


Eusko Alkartasunaren Euskadiko Batzorde Eragileko deklarazioa ETAren su-etenaren iragarpenaren aurrean | EA - Eusko Alkartasuna\nHasiera » Gizartea » Eusko Alkartasunaren Euskadiko Batzorde Eragileko deklarazioa ETAren su-etenaren iragarpenaren aurrean\nEusko Alkartasunaren Euskadiko Batzorde Eragileko deklarazioa ETAren su-etenaren iragarpenaren aurrean\nArgitaratua honek egina: Prentsa Bulegoa data Mar 22, 2006 honetan: Gizartea\nEusko Alkartasunako Batzorde Eragileak, gure alderdiko gizon eta emakume guztiak ordezkatuz, gure POZA adierazten dugu aurretik egindako lanak gaur bizi dugun egoerara iristea ahalbidetu duelako.\nIritsi garen jokaleku honen alde lan egin dugu, batzuetan Eusko Alkartasunak egiten zuen eta geroan ere egingo duen ardura-jardutea ulertzen ez zutenen edo ez zutenen nahi kritikak jasoz.\nBurutu nahi dugun etapa berri bat hasten da, eta horregatik indar politiko guztiek erantzun behar diete euskal gizartearen itxaropenei.\nAlderdien arteko eztabaida politikoaren unean gaude, baztertzerik gabe eta aitzakiarik gabe. Hauxe da urrats garrantzitsua bake prozesurantz eta euskal gatazka politikoaren sustraiari ekingo dion Alderdien Mahaira eraman behar gaitu.\nOrain arte egindako bidea gurekin egin duten lagunei eskerrak eman nahi diegu, Bruselatik hasi eta Estatu Batuetan harrera ona egin digutenei buruz ari gara, eta hauen artean bereziki Alec Reid aipatu behar dugu.\nApirilaren 1eko manifestapena euskal herriaren bakera eta normalizazio politikorako bidea hartzeko nahiaren erakusgarria izango da. Euskal herritarron sostengua behar dugu eta berriro deitzen dugu gure herriak merezi duen irtenbidearen aldeko partaidetza jendetsura.\nEuskal Herriarentzako aukera historikoa ireki da. Ibiltzeko bide luzea geratzen da, eta horregatik Euskal Herriarekin eta bere eskubideekiko konpromisoa berresten dugu. Gizarte-adiskidetzeak eta elkarrekiko begirunean sakontzeak gure herriarentzako ongizatezko etorkizunera esparru guztietan eramango gaitu.


Espainiako familia gero eta autonomoagoa da, baina sostengua eta laguntza galtzen ditu, txosten baten arabera. | Consumer\nEspainiako familia gero eta autonomoagoa da, baina sostengua eta laguntza galtzen ditu, txosten baten arabera.\nEspainiako familia-bizitza aldaketa sakonen prozesuan murgilduta dago\nEspainiako familia tradizionalak indar loteslea galdu du, eta askatasun eta indibidualtasun handiagoko eredu bat sortu du, baina oraindik ere herritarrentzako laguntza afektiboko erreferente soziala da, Fundación Encuentro buru duen Gizarte Aldaketaren Ikasketa Zentroaren (CESC) 2002ko Espainiako Txostenaren arabera.\nEspainiako familia-bizitza, gainerako herrialde garatuetan bezala, aldaketa sakonen prozesu batean murgilduta dago, eta horrek, eredu tradizionaletik abiatuta, “pertsonen bizitza- eta familia-proiektuak osatzeko askatasun handiagoa” ekarri du.\nProzesu horrek, txostenaren arabera, banakatze bat eskatzen du, non ezaugarri nabarmenena emakumeak familiaren esparrutik haragoko leku bat hartu eta karrera profesionala taxutzea baita.\nIndibidualizazioaren ezaugarri dira, halaber, “familia-elkartasun tradizionalaren higadura”. Ezaugarri horien ondorioz, 2002ko Espainia Txostenak dioenez, “dibortzioaren normalizazioa edo bigarren eta hirugarren senar-emazte edo bikoteen normalizazioa da, eta horrek eragin negatiboa izango luke familia-sarearen artikulazioan, nahasmendua eta ziurgabetasuna sartzean”.\nGainera, honela dio: “emakumeen lanbide-orientazioak familiaren soziabilitate-sarean eta elkarri laguntzeko fluxuen artikulazioan duen zeregin nagusia amaituko luke”.


Asier Mansoren gol ikusgarriarekin errematatu zuten atzo Corazonistas (1-5) - Debagoiena - Goiena.eus\nAsier Mansoren gol ikusgarriarekin errematatu zuten atzo Corazonistas (1-5)\nXabi Urzelai 2017-02-05 10:38\nAretxabaleta-UDAk tinko eusten dio Euskadiko Txapelketako lidergoari –Ferreres taldearekin puntuetara berdinduta– atzo Gasteizko Corazonistasen kantxan 1-5 irabazi eta gero. Irudietan Asier Manso arrasatearrak egindako partiduko 1-5eko ikusgarria, faltaz.\nLider dagoen Aretxabaleta-UDAk ondo gainditu du asteburuko hitzordua, Corazonistas talde gasteiztarrari 1-5 irabazita. Kontrario zuzen Ferreresek ere ez du barkatu –Elorriokori 6-2 irabazita–, eta bi talde horiek jarraituko dute, beste astebetez, Euskadiko Txapelketako lidergoa partekatzen, nahiz eta aretxabaletarrek abantaila duten, elkarren kontra jokatutako partidua UDAkoek irabazi zutelako.\nAtzo, zapatua, aretxabaletarrek ez zuten kontrariorik izan, Corazonistasi ondo irabazi zioten-eta. Oierrek, Txitxo-k, Matikuk Julenek eta Mansok egin zituzten bost golak, eta bosgarrena ederto jaso zuten zale aretxabaletarrek harmailetatik, bideoan ikusten den moduan; Asier Mansoren 1-5ekoa izan zen.


Euskal Hiria, lurralde eredu berri baterantz - SPRI\nSPRI / Berrikuntza / Euskal Hiria, lurralde eredu berri baterantz\nEuskal Hiria, lurralde eredu berri baterantz\nKongresua azaroaren 21ean eta 22an egingo da Donostian.\nTopaketan LAZetan eginiko aurrerapenak aurkeztuko dira.\nEusko Jaurlaritzako Kontseiluak iazko ekainean erabaki zuen LAZ, Lurraldearen Antolamendurako Zuzentarauen berrikuspena abiatuko zuela, zuzentarau horiek egungo premiei egokitzeko. Helburu horrekin, parte-hartze prozesu zabal bat bultzatu zuen gizartean. “Euskal Hiria Kongresua 2015” ekitaldiarekin batera eman zitzaion hasiera prozesu horri, eta topaketaren hurrengo edizioan aurkeztuko dira eztabaidaren emaitzak, Zuzentarauen Aurrerapena dokumentuan jaso direnak.\nKongresua azaroaren 21ean eta 22an egingo da Donostian, Carlos Santamaría Zentroan. Bi egun horietan aztergai izango dira LAZen berrikuspen prozesu berrian kontuan hartu diren ikuspegi transbertsalak, hiri- eta landa-inguruneek dituzten erronka berriekin lotuak daudenak. Erronken artean daude ekologiaren eta ekonomiaren arteko oreka, mugikortasuna, genero ikuspegia edota smart city-en hedapena.\nLurraldearen antolamendu ereduaren berrikuntzari buruz hitz egiteko, Daniel Innerarity etorriko da kongresura, Filosofia Politikoko katedraduna eta Gobernantza Demokratikoaren Institutuko zuzendaria. Hortik aurrera, LAZen Berrikuspenerako Aurrerapena dokumentuko alderdi garrantzitsuenak landuko dira, arduradun politikoen eta esparru askotako adituen (hirigintza eta lurraldearen antolamendua, hiriko mugikortasuna, arkitektura, teknologiak eta ingurumena) parte-hartzearekin.\nHona hemen LAZen berrikuspenak aztergai dituen alderdi transbertsalak eta kongresuan landuko direnak: besteak beste, euskara lurraldearen plangintzan, osasunaren erronka, landa-inguruneen erronkak, mugikortasun sostengarria, edota ekonomia zirkularra Euskadin. Hirigintza plangintzaren azpiegitura berdeei dagokienez, SITxell esperientzia aurkeztuko da topaketan, Bartzelonan aspalditik martxan dagoena. Proiektu hori lurraldea aztertzeko tresna bat da, zeinak lurralde ez urbanizagarria sailkatzen baitu bere ezaugarrien arabera, eta jardunbide egoki bihurtu da lurraldeko espazio naturalen babesa eta gizakiaren erabilerak bateratzeko.\nSmart city-en esparruan, Gasteizko Coronación auzoaren kasua azalduko da. Proiektu hori Europako SmartEnCities deialdiaren barnean dago, eta helburutzat du etxebizitzak birgaitzea eta mugikortasuna hobetzea energia eraginkortasuneko irizpideak kontuan hartuta. Horretarako, teknologia berriak baliatu dituzte, eta auzotarren parte-hartzea bultzatu dute.


kritiken hemeroteka » Barrutik\n« Urak bere onera | Elurte beldurgarria »\nBarrutik Igor Estankona / Argia, 2016-07-10\nAskatasunak leku bat hartzen dizunean egunerokoan, haren alde egin behar duzunean halabeharrez, beharrizan bihurtu dizutenean flotatzea, orduan berdin zaizu ze kartzelatan zauden, kartzela propioetan ez erortzea da garrantzitsuena: “Ez galdetu non nagoen, berriz ere./ Hemen nago,/ hotz izoztuko eta ur epeleko aberrian,/ ez lurrean ez airean, soilik aske,/ soilki askatasunean”.\nEkhineren poesiak badauka bertute bat: ez du errukirik nahi espetxean dagoenaz, ez du sortzen literatura lodi hori erruduntasun kolektiboarena. Zarauztarrak askatasunari kantatzen dio preso zergatik dagoen ederto dakienaren soseguaz. Bahitua eta eroana izan dena ez dute nahi, noski, kantari, ez dute nahi idazle, ez dute nahi ametsetan. Horregatik diosku, kontzienteki, ez dela tristea preso egotea, ezpada norbere burua uztea. Hortik hasten baikara uzten gizatasuna bera. Eta gizatasun horren alderik xamur eta poetikoena du zauriak agerian eroate hori, zalantza eta desesperazioa gure baitan daudela aitortzea: “emagaldu/ nahi dut// galdu// ni berri bat/ kausitzeko”. Talaiatik barik, sufritzen duenaren enpatiatik idazten du halaber, zorrotz, ustez libre gabiltzanon munduaz. Hikmet, Hernandez, Teresa Jesusena. Euren buruen oso kontziente zirelako deitu zuten erresistentziara. Buelta eman zioten sistemari, sistemaren zirrikituetatik irazitako urak lez: “armairutik atera/ eta lokutorioan/ bahitu gaitizten, maite// baina gure gogoek/ elkar hartu eta/ hegan egin diten, aske”.\nArriskatzen duenaren poema liburua ere bada hau. Bihotzarekin eta erraiekin idatzia, batzuetan gorena da eta beste batzuetan lar kaotikoa, lar mendrea poema batzuen esanahia, lar ebidenteak eta behin eta berriz erabiliak zenbait argumentu poetiko, “malkoz itsasoratuko dut gorrotoa eta/ samurtasunari egingo diot txokoa”. Sarriren Kartzelako poemak begi ninietan daramatzagulako izango da beharbada, baina kartzelako nire literatura gogokoenaren ekarpen politiko eta poetikoa oinarritzen da, hain zuzen, apur bat mistikoa ere baden pausan, behaketan eta sakontasunean. Ekhineren poesia, zentzu horretan, menderakaitzagoa da. Abantaila du freskurarena, arriskua saski-naskiarena. Liburu honen xarma eta ekarpen ederrena ere arrisku horretatik jaiotako fruitu debekatua da finean: haragikeriazko maitasun itzel bat maitasun erromantikoa baino askoz ederragoa, borroka klasikoa baino askoz askatzaileagoa.


Komodoko dragoia (Varanus komodoensis) munduko muskerrik handiena da, 3 metro luze eta 80-140 kg izatera irits baitaiteke. Indonesiako Komodo, Rinka, Gillimontag eta Flores uharteetan bizi da.\nIUCNren Zerrenda Gorrian dago, eta gaur egun 4.000-5.000 dragoi inguru dira; hala ere, badirudi emeak 300 ale baino ez direla.\nEskuarki, bizpahiru metro luze da eta 70 kg-ko pisua du. Hala ere, zoologikoetan 3,13 metrora eta 166 kg-ra irits daiteke, jandako janaria barne. Buztan indartsu eta gihartsua du, bere gorputza bezalakoa. Zerra formako 60 hortz ditu: maiz aldatzen ditu eta bakoitza 2,5 cm luze izaten da. Mingain luzea, horia eta bi zatitan banatua du.\nOrokorrean, entzumen eta ikusmen aldetik, ez dira oso zoliak. Gauez ere ez du ongi ikusten. Egunez koloreak ikusteko gai bada ere, geldirik dauden objektuak ikusteko zailtasuna du. Mingaina, usaintzeko, zaporeak detektatzeko eta estimuluak jasotzeko erabiltzen du. 4 eta 9,5 km arteko distantzian sarraskia antzemateko gai dira. Dastamen papila gutxi batzuk ditu eztarriaren atzealdean. Ezkata batzuk hezur batez errefortzaturik dauzka, eta haietan, ukimenaren zentzuaren funtzioa betetzen duten xafla sentsorial batzuk ditu, nerbio sistemari lotuak. Plaka horiuek, oro har, belarrietan, ezpainetan, kokotsean eta oinetan ditu. Hasiera batean, Komodoko dragoia gorra zela uste zen, baina Londreseko zoologikoko zaindari batek oihukatuz, espezimen bat bere ezkutalekutik ateratzen irakatsi ziola frogatu zuen.\nKomodoko dragoiak leku bero eta lehorreak gustuko ditu. Belardi altu eta zabaletan, sabanan eta baso tropikalen beheko zonaldeetan bizi ohi da. Hala ere, oso noizbehinka hondartzetan edota erreken ohantze lehorretan aurki daiteke. Gazteek, aldiz, zortzi hilabete bete arte, zuhaitz ugari dagoen lekuak nahiago dituzte.\nEgunez bizi da eta bakartiak da: jateko eta emeekin parekatzeko elkartzen dira soilik. Besteengandik babesteko metro eta hiru metro arteko gordeleku sortzen ditu, bere atzapar ahaltsuei ezker. Gordeleku horietan bizi denez, eta bere tamainari esker, gorputzaren beroa gauez mantentzeko gauza da: horrela, goizean eguzkiaren berotasuna jasotzeko beharra gutxiagotzen du.\nKomodoko dragoiak haragijaleak dira. Sarraskia jaten dute normalean, baina batzuetan, animalia biziak ehizatzen dituzte. Ehiza isiltasunez egiten dute, animaliarengana hurbildu eta bizkor, haren lepo edo sabelaldera jauzi eginez. Harrapakinak usaimenaren bidez topa ditzake. Isatsaz joz, txerriak eta oreinak erorazazten ditu: baina harrapakinak oso handiak badira, sarritan hainbat dragoiren artean aritzen dira. Ehiza-arrakasta % 70ekoa izaten da da, eta ihes egitea lortzen duten animaliak, laster ala berandu, eragin dizkietan zauriengatik azkenean hil egiten dira. Haragi mokadu handiak jaditten uzte: horretarako, harrapakinari aurreko hankekin eusten dute eta mokadu handi bat ateratzen diote. Bere baraila erauzgarria eta sabel hedagarriari esker, ahuntzaren tamainako animaliak mokadu bakar batez jan ditzake: ahuntz bat jateko, 15-20 minutu baino ez du behar. Harrapakin mota horiek ito gabe jan ahal izateko, mingainaren azpian birikietara zuzenean konektaturiko hodi txiki bat daukate. Jan ondoren, eguzkipean egiten du lo, digestioa arintzeko: jarraian, ileak, adarrak, apatxak eta haginak botatzen ditu. Hilean behin janda nahikoa du.\nAnimalia txikiak ere jaten ditu: beste narrasti txikiak (Komodoko dragoi txikiak barne), hegaztiak, arratoiak, sugeak, arrainak, karramarroak, marraskiloak eta ugaztunak. Dragoi gazteek intsektuak, arraultzak eta ugaztun txikiak jaten dituzte.\nKomodoko dragoiaren listua pozoitsua ote den oraindik eztabaidan dago. Hala ere, azken ikerketetan masailean hainbat sustantzia toxiko sortzeko glandulak aurkitu dituzte: horiek jariatzen duten likidoa haginkadarekin harrapakinaren odolera pasatzen omen da eta hipotermia, paralisia eta hodien tensioa jaistea sortzen omen ditu.\nBeste batzuen arabera, narrasti sarraskijale hoerrk harrapakina hiltzeko behin hozka egiteaz aski du. Mingainak 82 bakterio mota ditu eta, hozka egitean, bakteriok septizemia kutsatzen dute.\n9-10 urte bitartean, sexualki helduak dira eta 50 urte arte bizi daitezke. Estalketak uztaila eta abuztuan izaten dira eta arraultzak irailean erruten dituzte. Uztailean dragoien arteko borrokak hasten dira: isatsaren laguntzaz, altxatu egiten dira eta kolpeak emanez aurkaria lurrean menperatua utzi arteko borroka egiten dute. Irabazi eta gero, emearengana joaten dira eta mingainaz ukitzen dute, harkor dagoen jakiteko. Emeak normalean ez dira harkorrak eta lehen harreman sexualak oso bortitzak izaten dira. Arrak sarritan emea geldiarazi egin behar du, haren atzaparren mendean ez erortzeko. Behin estalketa eginik, arrak egun batzuk geratzen dira emearekin, beste arren estalketak saihesteko. Emeak 37 cm-ko 20 arraultz errun ditzake eta 7-8 hilabetez zaintzen dituzte. Apiril aldean, kumeak kuskutik irteten dira; sasoi horretan, ingurua elikagai izango dituzten eltxoz beterik egoten da.\nBitxikeria moduan, dokumentatu da emeak denboraldi luzean arrik gabe aurkitzen badira, bakarrik erruteko ahalmena dutela. Hau da, ez dute arren beharrik ernaltzeko.\nOso azkarra da, 20 km/h abiadura hartzeko gauza baita. Uretan trebea da eta, gainera, zutik jar daiteke, isatsa euskarritzat erabiliz.\nUhartean bizi den animaliarik handiena da. Gehienetan, 7 edo 10 dragoiko taldeak osatzen dituzte. Mosasaurioaren familiakoa da (duela 136 milioi urte bizi izan zen 17 metroko luzerako narrastia).\nTamaina dela eta, bizi diren ekosistemako haragijale gorenak dira, nagusiki usteltzen ari den hragiaz elikatzen dira baina, zenbaitetan, ugaztun nahiz hegaztiak ehizatzen dituzte. Urteetan zehar zirkulu zientifikoetan espezie horren harrapakaritza ekologia eztabaidagai izan da: eztabaida horren oinarria harrapakari gisan potentzialki aurkezten dituen ezaugarrien rola izan da, eta harrapakina geldirik mantentzean duten parte hartzea. Auzi hori hiru ezaugarritan zentratu da: alde batetik, ezaugarri kranealak hozkada motan duten eragina eta horrexen gaitasuna aztertu dira; bestetik, Varanus komodoensis espeziearen ahoko bakterioak ere aztergai izan dira; azkenik, berriki aurkidu diren pozoi-guruinetan zentratu da.\nAzken aldaketa 26 maiatza 2021(e)an, 10:33(e)tan\nOrriaren azken aldaketa: 26 maiatza 2021, 10:33.


Andoaingo eliza diskoteka bilakatu dute – Izparringia\nEuskal Herria 2013(e)ko ekainak 6 Iruzkinik ez\nAndoaingo gazteek urteak daramatzate kontzertuak, antzezlanak, hitzaldiak eta jaiak egiteko leku baten eske eta udalak, azkenik, leku bat bilatu die. Leku hori, herrian gutxik espero bazuten ere, irudian agertzen den San Martin eliza da:\nArgazkiaren egilea: Zarateman (CC0)\nAtzo, goizean goiz herriko atari guztietan agertu den jakinarazpenak ondokoa dio: «Hemendik aurrera, herriko kultur ekintza garrantzitsu guztiak San Martinen izango dira. Eliza, erabilera anitzeko areto bihurtzeko lanak datorren astean hasiko dira. Horregatik, aurtengo Santajuana elizkizunak frontoian izango dira».\nIZPARRINGIAk, herriko alkatea den Ana Karrerekin, erabaki bitxi honi buruz hitz egiteko aukera izan du. Alkateak azaldu digunez, “eliza hutsik egoten da ia urte guztian eta gazteek ez dute non egon. Udalak herria hiltzea ekidin nahi du eta horregatik hilabeteak eman ditugu Andoain suspertzeko ekitaldi internazional bat herrira ekartzeko lanetan. Azkenik, GOTIK 2013 Andoainen izatea lortu dugu”. Antza denez, herrian gehiago dira gazte gotiko eta emoak, elizara joaten diren gizon-emakume nagusiak baino. Eta horregatik trukatu ditu udalak frontoiko kontzertu eta elizako mezen lekuak .\nKarrereren hitzetan, «genuen arazoa perspektiba zabal eta oso batetik planteatu dugu, etorkizunerantz begiratuz. Gure iritziz, denbora kontua besterik ez da orain dela urte batzuk Bilborock-ekin eta orain San Martinekin gertatu dena, berandu baino lehen beste herri askotako eliza eta baselizetan gertatzea».\n#BilboRockII > andoainrock RT @izparringia: Andoaingo eliza diskoteka bilakatu dute http://t.co/TbPeYB78SK\n2013(e)ko ekainak 10\nRT @izparringia: Andoaingo eliza diskoteka bilakatu dute http://t.co/aTygEnkP0G\nRT @izparringia: Andoaingo eliza diskoteka bilakatu dute http://t.co/2Ijg3V8FF6\nAndoaingo eliza diskoteka bilakatu dute – http://t.co/acKZbb00XT\nRT @joxe: Andoaingo eliza diskoteka bilakatu dute – http://t.co/acKZbb00XT


HAZILAN egitasmoaren 9. edizioa Oarsoaldean | Lezoko Unibertsitateko Udala\nHasiera » Berriak » HAZILAN egitasmoaren 9. edizioa Oarsoaldean\nHAZILAN egitasmoaren 9. edizioa Oarsoaldean\n2019ko Urtarrilak 07\n“Nahiz eta formakuntza izan, ez dut nire lan egoera hobetzen, zer gehiago egin dezaket?” Hazilan egitasmoak lagun zaitzake\nAurreko edizioetan lortutako arrakasta dela eta, Garapen Agentziak eskualdean egitasmoa errepikatuko du, gaur egun hainbat pertsonek beraien buruan darabilten galdera horri erantzuna emanez.\nDesberdin eta berezi egiten gaituen hori bilatu behar dugu, aurkitu eta sustatu. HAZILAN ekimenak bilaketan lagunduko gaitu, gaitasun pertsonal eta profesionalerako 80 ordutako hasierako ikastaro batekin eta ondoren, norbere profil profesionalarekin lotura duten enpresatan aldi baterako praktikak egiteko aukera eskainiz.\nAurreko deialdietan lortutako emaitzek egitasmo hau bermatzen dute. 131 pertsona dira jada Hazilan egitasmoaren aldeko apustua egin dutenak. Pertsona hauetatik %85etik gora lan munduan txertatzea lortu dute eta balorazio oso baikorra egin dute, ekimen honek jarrerak aldatzen lagundu baitie eta baita lana bilatzerako orduan motibazioa eta segurtasuna areagotzen ere.\nBaldintzak eta izen-emate epeak.\nAurreko edizioetan bezalaxe, HAZILANen parte hartzeko baldintzak hauek dira: 20 eta 40 urte bitarteko Goi Mailako formakuntza (FPII) eta/edo unibertsitateko titulua duten gazteei zuzenduta, langabezian edo jardunaldi erdiko kontratua izatea.\nIzen-emate epea zabalik dago urtarrilaren 18 arte. Interesa duten pertsonei elkarrizketa pertsonala egingo zaie profila, interesa eta egitasmorako egokitasuna baloratzeko.\nOarsoaldeatik baldintzak betetzen dituzten guztiak izena ematera animatu nahi ditugu. Informazio gehiago nahi duenak 943 510 200 telefono zenbakira hots egin dezake edota olibet@oarsoaldea.eushelbide elektronikora idatzi.


Bidegoianen dagoen 4 izarreko boutique hotel dotore eta atsegina, Tolosatik kilometro gutxira eta Donostiatik 40 kilometrora dagoen bailara eder batek inguratzen duen herri txiki bat; Bilboko eta Donostiako aireportuak 85 eta 53 kilometrora daude, hurrenez hurren.\nXVII. mendeko jauregi zahar honetan harmoniaz konbinatzen dira material nobleak eta antzinako piezak diseinu eta abangoardiako altzariekin. Kristala eta burdina multzoaren osagarriak dira, espazio atsegin eta izugarri erakargarria osatuz.\nBere 19 logeletan, guztiak nortasun handikoak eta ikuspegi ederrekoak, erosotasuna eta xehetasunekiko gustua nabarmentzen dira. King-size oheak, wifi eta doako edaritegia, idazmahai zabala, kutxa gotorra, satelite bidezko kanalak dituen telebista, bainu guztiz hornitua eta bista ezin hobeak ditu jauregiak, eta atsedenerako leku ezin hobea da.\nIriarte Jauregia, zalantzarik gabe, hotel gastronomikoa da. Bailara jatetxeak, Enrique Fleischmann jatorri mexikarreko sukaldariak zuzenduta, egile-sukaldaritza eskaintzen du, sormen handikoa, baina sinplea eta zintzoa. Hemen, tradizioa eta berrikuntza ezin hobeto nahasten dira, eta, emaitza gisa, izaera handiko sukaldaritza lortzen da, erabat identifikagarria.


Udalak “Azkoitia ezagutzen” programa didaktiko berria garatu du eskolentzat\nBerriak Udalak “Azkoitia ezagutzen” programa didaktiko berria garatu du eskolentzat\n2017/06/02, Ostirala - 08:20\nAzkoitiko Udalak “Azkoitia Ezagutzen” programa didaktiko berria garatu du ikastetxeentzat, Lehen Hezkuntzako 5. eta 6. mailako ikasleekin herriaren garapen historikoa lantzeko helburuarekin. Programa honen bitartez, ikasleek udalerriko ezagutza sakona barneratuko dute.\nEgitasmoa Xabier Munibe Ikastolarekin eta Floraga ikastetxearekin elkarlanean gauzatuko da. 10-12 urte bitarteko ikasleei zuzendua dago. Maiatzean eta ekainean eman zaio hasiera eta 169 ikaslek hartu dute parte. Datorren ikasturtean emango zaio jarraipena.\nHistoriaurretik gaur egun arte udalerriak izan duen garapena aztertzeko material didaktikoak diseinatuko dira. Programa abian dagoen arren eta lehenengo lan-saioak egin diren arren eskoletan, materiala datorren ikasturterako egongo da prest.\n“Egitasmoaren helburu nagusiak dira, besteak beste, herriaren garapena, azkoitiarrek historian zehar izan duten bizimodua, inguruak jasandako aldaketak, lan sektoreak, eraikuntza esanguratsuenak eta bertako kultur ondarea ezagutaraztea ikasleei, eurak izango direlako Azkoitiko herriak etorkizunean izango dituen erronkei aurre egin beharko diotenak”, dio Marijose Arregi Hezkuntza zinegotziak.\nLehen Hezkuntzako 5. eta 6. mailako ikasleek garapen historikoaren fase ezberdinak landuko dituzte. LH 5. mailako ikasleek “Aztarnak” izeneko atala garatuko dute, Historiaurretik hiribildua sortu arte (1324 urtea). Lehen gizakiaren bizimodua, historiaurrea Iraurgi bailaran, Burdin Aroa edota euskal mitologia jorratuko dituzte beste hainbat edukiren artean.\nLH 6. mailako ikasleek “Letrak” izeneko atala landutko dute, hiribilduaren sorreratik gaur egun arte. Hainbat gai izango dituzte sakontzeko, besteak beste: Zalduntxoak, Burdinaren Bidea, Peñaflorida Kondea, 1966ko matxinada, Bizenta Mogel, Oteiza anaiak, Barriketako iturria... Programarekin bilatu nahi dena da modu ludikoan eta didaktikoan lantzea gai guzti hauek, adin bakoitzari egokitutako ikas-unitateak garatuz.


Urteko plangintza: Noiz eta nora jo hautatu aurretik jakin beharreko zenbait kontu - GARA\nUrteko plangintza: Noiz eta nora jo hautatu aurretik jakin beharreko zenbait kontu\nGure eguneroko eginbeharren arabera moldatzen dugu gure surf agenda ere, baina surfa oso konplexua da, olatuak ez dira izaten guk nahi dugun egunean. Horregatik, itsaski onenak noiz eta non diren jakitea lagungarri izan daiteke urteko plangintza egiteko orduan.\nUrte sasoi bakoitzak bere berezitasunak ditu. Surfean asko dira kontuan hartu beharreko aldagaiak, baina batez ere noiz eta non surf egin daitekeen jakitea komeni da.\nHorretarako, gauza sinple bat hartu behar da kontuan. Mundua eskuinerantz biratzen da; beraz, edozein kontinente hartu eta itsaski trinkoak soilik mendebalderantz begira dauden herrialdeetan izaten direla konturatuko gara.\nHona hemen garai bakoitzean olatu onak non izaten diren jakiteko gida moduko bat. Oso orokorra da, ideia xume bat izateko baino ez du balio, baina urtean zehar gauzatzeko ditugun asmoak antolatzeko orduan lagungarri izan daiteke. Batez ere, bidaiatzeko asmotan bagabiltza.\nGurean ez da surf egiteko urte sasoi ona. Itsaskien maiztasuna oso aldakorra da. Iparraldeko haizeak izaten dira sarri eta uraren tenperatura oraindik hotz izaten da. Hala ere, bada aldeko ezugarririk ere, egunak apurka luzatzen joaten baitira.\nOtsaila eta martxoa dira ura hotzen egoten den hilabeteak, baina urteko azken elurteak berant izan badira, apiril edo maiatzean oraindik oso hotz egon daiteke ura.\nBidaiatzeko ere ez da sasoi onena. Europan, antzeko baldintzak izaten dira eta, urrunago joanda, munduaren beste aldean ere ez dira asko sasoi honetan itsaski ederrak izaten dituzten herrialdeak.\nHego Amerika izan daiteke udaberrian bidaian joateko aukera eder bat. Ekuadorren esaterako, ez dira olatu oso handiak egoten, baina urtarriletik eta apirilera artekoa garai bikaina da maila ertaineko surflarientzat. Txile eta Peru, berriz, helburu egokiak dira olatu handien maitaleentzat. Olatu hotzek gainera, sekulako indarra izaten dute.\nGurean, urteko sasoirik gozoena da, dudarik gabe, itsasoko ura epel baitago. Itsaski handiak maiz izaten ez badira ere, olatuak udaberrian baino maizago izan daitezke.\nIkasteko une egokia da, olatuak ez baitira indartsuak, baina sasoi arriskutsuena ere bada, uretan izaten diren jende pilaketen ondorioz istripu gehien izaten den garaia ere bai baita.\nUdan maiz izaten dira mendebaldeko itsaskiak eta hauek gure kostaldea zeharkatu eta Frantzia aldera jotzen dute. Beraz, hemen olatu txikiak izaten dira, ikasteko egokiak, eta adituentzat, berriz, olatu ederrak izaten dira Hossegor inguruan.\nEz da Europan zehar bidaiatzeko garai egokiena, baina oraindik eguna luzea denez eta ura epel dagoenez, iparraldera jo daiteke, Irlanda edo Eskozia aldera. Inguru horietan ere ez da itsaski handien garaia, baina itsaski trinko bat suertatuz gero, bidaia zoragarria izan daiteke.\nMunduan zehar, uda garaian bidaian joateko leku apropos bat, adibidez, Indiako Ozeanoa da. Indonesia da herrialde bisitatuenetakoa.\nEkaina eta iraila bitartean ohikoak dira hego mendebaldeko itsaskiak Asia ekialdean; beraz, milaka irla daude aukeran. Beste aukera bat Australia mendebaldea da, itsaski horien jomugan dagoen kostaldea.\nAmerika erdialdean ere surf egiteko garai onena uda izaten da. Mexikon, Guatemalan, Costa Rican, Nikaraguan eta Panaman maila guztietako surflarientzako olatuak izaten dira.\nAfrika mendebaldean, oraindik oso ezagunak ez diren Gabon edo Angola bezalako lurraldeetan olatu ikusgarriak izaten dira urte sasoi honetan.\nGurean surf egiteko sasoi egokiena da, dudarik gabe. Udako jende pilaketen ostean, hondartzak hustu egiten dira, urautsiak lasaiago daude, itsaskiek indar hartzen dute eta hego haizeak olatuei forma ezin hobea ematen die. Olatu onak izateko aukera gehien dagoen urte sasoia da, hortaz.\nIraila eta abendua bitartean ohikoak dira Europako kostaldea kolpatzen duten itsaskiak. Beraz, Portugal, Irlanda, Eskozia edo Frantziara bidaiatzeko sasoi egokia izan daiteke. Maroko, Espainiako iparraldea edo Kanaria Uharteak bisitatzeko garai egokia ere bada.\nIrail eta abendu artekoa surf egiteko sasoi bikaina da munduko beste leku askotan ere. Kalifornian itsaski handien garaia izaten da eta Japonen ere hego ekialdetik datozen itsaskiek olatu zoragarriak ekartzen dituzte. Hego Amerikako mendebaldean ere, uda pasa ostean, berriz ere itsaski trinkoak hasten dira.\nNegua hotzarekin eta eguraldi goibelarekin lotu ohi dugu, baina tarteka egun eguzkitsu eta epelak ere izan ohi dira abendua eta martxoa artean. Baita haizerik gabeko egun triste baina gozoak ere. Beraz, gurean ez da surf egiteko hain aro petrala.\nUra hotz egoten da eta haizete hotzak izaten dira, baina urteko itsaskirik onena urte sasoi honetan izatea ere suerta daiteke. Beraz, Europan zehar bidaiatzeko arorik egokiena ere ez den arren, zortea izan daiteke.\nKanpora begira, hego hemisferioan uda dela kontuan hartu behar da; beraz, zenbait lekutan ohikoa baino giro gozoagoa daukate. Australia ekialdean, esaterako, udako zikloiek olatu ederrak altxatzen dituzte bestela ia olaturik izaten ez den lekuetan. Gold Coasteko eskuin olatu famatuen garaia da.\nHego Amerikan ere badira sasoi honetan surf egiteko herrialde ederrak, Venezuela kasu. Eta Karibe itsasoan diren irletan ere surf egiteko garaia da.\nEta amaitzeko, neguko itsaskien zafraldiak jasaten dituen munduko leku famatuena, Hawaii eta bertako olatu zoragarriak.


ENEKO AGIRRE JOSU GOIKOETXEA | erritarrak | GAUR8 - mila leiho zabalik\n2016 MAI. 14\nENEKO AGIRRE JOSU GOIKOETXEA\nEHUko Informatika fakultatean, Donostian, hartu gaitu Eneko Agirre Google Research-ek saritutako irakasleak. Aitor Soroa eta Oier Lopez de la Callerekin batera ikerketan lagun duen Josu Goikoetxea ere batu da elkarrizketara. IXA taldekoak dira, eta zenbakiak eta letrak uztartuz altxorraren mapa osatu dute makinek erraten dieguna uler dezaten.\nHizkuntzarekin lan egiten duten programa gero eta gehiago daude, tartean makinekin hitz egitekoak. Baina erraten dieguna ulertzeko gure munduaren irudi edo ispilu bat behar dute\nIXA ikertaldea ekipo bat bezalakoa da eta ahal den onena izatea komeni zaie. Beti daude prest jendea hartzeko. Fisikariak, Irakasle ikasketak egindakoak eta filosofoak ere badira taldean\nH itzak irakurtzean guk letrak ikusten ditugun lekuan zenbakiak eta koordenatuak irudikatzen dituzte Eneko Agirrek eta Josu Goikoetxeak. Hitz bakoitzari zenbaki sorta bat edo bektore bat esleitzen diote. «Zenbaki bakoitza esanahiaren tasun edo ezaugarri semantiko bat da. Orduan, zenbakien konbinazio desberdinekin esanahi bat edo beste bat lortzen da», agertu du Goikoetxea doktorego ikasleak.\nEsanahia puntu bat da espazio batean. Zenbat eta hurbilago egon puntuak, semantikoki ere hurbilago daude.\nBertze modu batera kontatu du Agirre Lengoaia eta Sistema Informatikoak saileko irakasleak: «Ordenagailuek hitzak ikusten dituztenean ez dakite ezer gure munduari buruz, ez dakite hitzak zeri lotuta dauden eta zer esan nahi duten. Bai itzulpen automatikoan eta bai bilaketak egitean, Google bertan edo beste edozein bilatzailetan, gertatzen dena da hitz bera ez badu topatzen berdin idatzita ez dakiela zer egin. Orduan, makinek munduari buruzko ezagutza behar dute, hau da, hitzen esanahiei buruzko informazioa, gauzak elkarrekin lotzeko». Adibidez, jakiteko “eserleku” eta “aulki” sinonimoak direla.\nZenbakiek erranen dute “katu” hitza koordenatu batean dagoela eta bertze zenbaki batzuek bertze puntu batean kokatuko dute “kutxa”. “Banku” hitza “kutxa”-tik hurbil dago. Hala jakin daiteke gertu daudenek esanahi antzekoa dutela. “Kutxa” aipatzen den esaldi bat itzultzen ari bazara, makinak ez badu lehenago ikusi hitz hori, badaki “banku”-ren antzekoa dela eta honen itzulpenarekin itzuliko du. Kutxen finantza informazioa bilatzean ere, lotutako dokumentuak topatuko lituzke nahiz eta “kutxa” hitza ez aipatu. Hau da, munduari buruzko informazioa gehitzen diote hitz bakoitzari mapako lokalizazio bezala.\nBaina hainbertze hitz daude, eta berriak sortzen dira, gainera... Nola egin lan hori guztiekin? Goikoetxeak esplikatu du alde batetik corpusak erabiltzen dituztela, Wikipedian dagoen testu osoa, adibidez. Bestetik, grafoak baliatzen dituzte. Wikipediako artikulu bateko esteka batek bertze artikulu batera bidaltzen zaitu. Kontzeptuen arteko egitura erraldoi bat dago loturekin eta horri deitzen zaio grafoa. Testuak izaera bateko informazio semantikoa du eta grafoak bertze batekoa. «Osagarriak direla ikusi dugu eta bi informazio mota horiek bateratu nahi izan ditugu».\nIXA taldearen metodoa guztiz automatikoa da. Ezagutzen dituzten hizkuntzekin probatzen dute, euskara, gaztelania eta ingelesarekin. Baina edozein hizkuntzarentzat balio du. «Gertatzen dena da ez dakigula ondo ala gaizki egiten duen, baina berdin egiten du», diote irriz.\nWikipediako informazio guztia mapa batera ekartzen dute. Hala, hitz bakoitza bere lekuan dago. Hitzen zerrenda luze bat da, bakoitza bere koordenatuekin. Altxorraren mapa bezalakoa da. «Nahi dituzun hitzak irudikatzen ahal dituzu, edo distantziak kalkulatu», dio doktorego ikasleak gure harridura aurpegiarekin barrez. «Orduan, itzultzera zoazenean itzultzaile automatiko batek mapa hau hartzen du eta laguntzen dio bere lana hobeto egiten», gaineratu du lankideak. Mapa horrek hainbat erabilera izan ditzake. Adibidez, hagitz ohikoa da argazki artxibo batean argazki bat ezin aurkitu ibiltzea irudia sartu duenak ez dituelako zehazki zuk idatzitako hitzak idatzi. Mapok hagitz erraz aplika daitezke halakoetan, hitzen atzean dagoen esanahia delako garrantzitsua eta ez hitza bera.\nGoogle Researchek saria eman zien proposamena baliagarria izan daitekeelako hamaika kontutarako. «Mapa berean irudikatzen ditugu hizkuntza guztiak. Ez bakarrik hitzak, esanahiak ere bai. Adiera bakoitza. Adibidez, banku baten argazkia bilatzean zein banku nahi duzun bereizi ahal izango duzu, esertzekoak ala banketxeak».\nHori lortu nahian dabiltza. Oinarrizko ikerkuntza da eurena. «Badakizu zure mapa hori oso ona bada, erabilerak berehalakoak izango direla. Baina inoiz ez dakizu helduko zaren ala ez. Urtebete barru agian esango dugu emaitzak hobetu ditugula eta %75ean gaudela. Hori nahikoa da zure bilatzailea edo itzulpen zerbitzua hobetzeko? Beharbada bertan integratzen duzu eta ez du lana guztiz ondo egiten. Hori da ikerkuntzan inoiz ez dakizuna, zenbat beharko duzun gero erabiltzaileek onura nabaritzeko», argitu du Agirrek.\nGoogle Researchen saria honetan ikertzeko da. Proposamena gustatu zaiolako eman die aukera, baina ez du erran nahi proposamenak derrigorrez ongi funtzionatzea ekarri behar duenik. Hemendik urtebetera Google etxeak ikerketa nola joan den ikusiko du. «Hura bisitatzen egon ginen. Gure arloko ikerlariak dira, gu bezalakoak. Antzeko gaiak ikertzen dabiltza».\nEuskararen alde baliatu\nDoktorego ikasleak euskaran jarri du fokua. «Ez ditugunez horrenbeste baliabide, bektoreak ez dira kalitate lar onekoak eta metodo hauekin ingeleseko edo gaztelaniazko informazio semantikoa sartu nahi dugu euskarazko bektoreetan, bilaketen eta itzulpenen kalitatea hobetzeko». Testuen tamaina txikiagoa da euskaraz, grafoena ere bai. Informazio gutxiago dago. Hizkuntza nagusi batzuk daude sarean: ingelesa, gaztelania, txinera... «Gutxi batzuk dira, batzuetan frantsesarentzat eta alemanarentzat ere ez daudelako hainbeste testu jasota».\nHelburuetako bat da, ingelesezko mapa hagitz ongi egiten dutenez, bertatik ikasitakoa euskarazkoa hobetzeko baliatzea. «Euskara hizkuntza gutxitua izateko ez dago hain gaizki beste batzuekin alderatuta, inondik inora. Hala ere, hobetu nahi dugu eta eleaniztasun hau ustiatu nahi dugu euskararen alde ere», adierazi du Goikoetxeak. Hizkuntzak batze hori interesgarria da beren artean antzekotasunak daudela ikusten delako.\nBurua batez ere erabilera konputazionaletan jarrita dute, baina hizkuntzalariek ere erabil dezakete, hitzen erabilerak aztertzeko balio duelako.\nMilioika hitzen irudia\nHiru milioi hitzeko edo gehiagoko mapa osatu dute ingelesez. Hitzak ez dira bakarrik hiztegietan topatzen ditugunak; markak ere badira, jendeak erabiltzen dituen espresioak, Whatsapp, izen propioak, bereziak, leku izenak... Edozer gauza. Horrek balio du makinak jakiteko hitzen atzean zer dagoen. Hitz bat entzutean, “kutxa” edo “katu”, gauza aunitz etortzen zaizkigu, kutxei eta katuei buruz gauza pila bat dakizkigu. «Egiten duguna da bai Wikipediatik eta bai testu dokumentuetatik katuari buruz agertzen den informazio guztia prozesatu eta formula matematikoen bidez mapan kokatzeko erabili, bestela makinak ‘katu’ irakurtzean lau hizki dituela soilik dakielako».\nHizkuntzarekin lan egiten duten programa gero eta gehiago daude: itzulpen automatikoa, galdera-erantzun sistema, bilatzaileak eta bertze aunitz, adibidez kotxean irratiari erratea «jarri Info7» edo Osakidetzara deitzean makina batekin mintzatzea txanda hartzeko. Baina ongi funtzionatzeko hitz bakoitzaren gibelean zer dagoen jakin behar dute.\nIXA ikerkuntza taldeko kideak dira proiektuan dabiltzanak. Talde honek 26 urte darama lanean. Hizkuntzaren prozesamendua aztertzen du, gero eta pisu handiagoa hartzen ari den arloa. Egitasmo ugari dituzte esku artean: itzultzaile automatikoa, zuzentzaile ortografikoa... 60 bat ikertzaile dira. Heren bat hizkuntzalariak dira eta bi heren informatikariak.\nSare neuronalak erabiltzen dituzte. Horiek egiten dutena da hitz baten esanahia ikasteko inguruko hitzen esanahia kontuan hartu. «Hori da gure oinarri linguistikoa; gainerakoa matematika da».\nLigako puntuak bezala\nMapak nola osatzen dituzten eta beren eguneroko lana nolakoa den galdetuta, irriz eta aho batez erantzun digute: «Ordenagailuaren aurrean. Alde batetik sare neuronalak dituzu, eta, bestetik, baliabideak: testu edo corpus handiak ala grafoak. Programan sartzen dituzu eta ordu, egun edo asteetan egon ahal da makina prozesatzen. Amaitzen duenean fitxategi erraldoi bat daukazu. Hitz bakoitzak bektore bat du esleituta. Probak egin, ebaluatu eta akatsak konpontzen ditugu. Jende gehiago dago gauza hauek ikertzen eta beren lana irakurri, aztertu, ideia berriak pentsatu eta martxan jartzen ditugu. Zenbaki batzuk sortzen ditu sistemak eta Ligako puntuak bezala dira. Zenbat eta puntu gehiago, talde hobea».\nBeraiena ekipo bat bezalakoa da, eta, ahal den onena izatea komeni zaienez, beti daude prest jendea hartzeko. Proiektu honek eta IXA taldeak lantzen dituen gaiak master batean (Language Analysis and Processing) ematen dituzte. Etortzen denak ez du zertan informatikaria edo hizkuntzalaria izan. Matematikariak, fisikariak, itzultzaileak, Irakasle ikasketak egindakoak eta filosofoak ere badira taldean. Hagitz programatzaile onak, gainera, gauzak ikasi egiten baitira. •


Ama ahotsak.com-en - Aukeran, nahiago ez\n2010/11/11 13:29:54.929 GMT+1\nAhotsak.com oso ekimen interesgarria iruditu zait, hasiera-hasieratik.\nGetarian Asier Sarasuak-eta grabatutako batzuk osaba Jexux Iribarrek transkribatu zituen, eta, nere ama, Klaudia Iribar Salegi elkarrizketatzea lortu zuten; ez zuen gogorik publiko egingo zen bideo batean agertzeko...\nNork: marije.2010/11/11 13:29:54.929 GMT+1\nzuen ama urduri samar hasi zan, baina gero kontu interesgarriak esan zituen. Lekuko guztiei eskerrak emateko aukera ere izango dugu, laster-laster. Udalak omenaldi eta aurkezpen ekitaldi txiki bat antolatu du abenduaren 3rako. Beharbada bertan ikusiko dugu elkar.\nNork: asier.2010/11/13 07:12:53.989 GMT+1


Zirkunzisio eguneko irakurraldia\nVocatum est Nomen eius Jesus. Luc. 2.\nGaia: Urte oneko bidea, Jangoikoak nai dituen\nta Jesusek erakusten dizkigun gisan gauzak egitea\nEguerriz agertu zen gizon egiñik Jangoiko maitagarria ta egungo egunarekin artu zuen gure onerako den izena. Etzen len Jangoikoari begiz-begi begira zezokenik. «Ez, ez da biziko», zion berak bein, «ni emen ekusten nabenik»: non videbit me homo, et vivet (Exod. 33,20); eta lurrean bizi ziranei zerbait adirazi nai zien aldian, bidalzen zien bere Aingeru edo Profetaren bat. Gizon egin zen aldian agertu zen Jangoikotasunik ez duen baten gisan ta urrengo ogei ta amairu urteetan ta bere gurutzean guri ongi naiez illa gelditu arte guzian, bizitu zen besteen erako gizon bat zirudiela ta berak berez bere erakuste guziak egiten zituela: apparuit... erudiens non (Tit. 2,11).\nLen-leneko bere izaera munduari adirazteko arzen zituen Jangoikoak izen guztiz izugarri andiak; baten esaten zuen: «Ni naz besteri deus bat zor ez diodana ta nere izanz eta izaer guzia nerez dudana»: ego sum qui sum. Bestean zion: «Ni naz ejerzitu andietako Jangoikoa, edo Jangoiko, ejerzitu guziak nere eskuan ta nai dudana eragiteko daduzkadana»: Deus exercituum. Besteetan: «Ni naz gaiztoari dagokan pagu ta saria bere horduz ta esku gogorrarekin ematen diodana»: Deus ultionum. Ta «Ni naz», zion beste zenbait aldiz, «Errege andia; Ni naz besteri, nai ezpadut, urbilzen ere uzten ez diodan Errege, ta Errege, alde guzietatik guztiz izugarria»: Deus magnus, Deus excelsus, Deus terribilis.\nIzenen erakoak izandu ziran Jangoikoaren horduko lanak; bada asialdi batez ito-ill zituen, zorzi bizirik utzi ta, munduko beste andi ta txiki guziak; beste batez suz erre ta auts egin zituen Pentapoliko erriak eta an arkitzen ziran gizon ta andre laur ez, beste guziak; beste batez ondatu zituen itsaso gorriko urpe izugarrian Egiptoko Errege ta Erregeren zaldi, zaldun, soldadu ta gerrako gauz guziak; eta beste anitz alditan ogei millaka ta geiagoka uzten zituen illak beren gaiztaginz galduak gatik munduko gizonak eta jende gaiztoak.\nGizon egin ta jaio zen hordutik zorzigarren egunean, ta egungo egunarekin, artu zuen Jangoikoak beste gisako izen maitagarri bat; eta izen, Jangoiko-gizonak duen egitekorako guztiz egokia; bada izena da Jesus; et vocatum est Nomen eius Jesus; Jesusek esan nai duena da Salbatzallea ta hau da Jangoiko-gizonaren egiteko guzia: bekatu petik gu atera ta bere zerura zuzen-eraztea.\nEta orra, izen hau artu duen Jangoiko-gizona gelditu da gure bekatari galduen Jesus ta Salbatzalle urrikalti egiña. Jangoiko-gizon gaurko bere Zirkunzisioan odoltuari ta Jesusen izena artu duen oni begira dagokala, galdetzen dio S. Bernardok Jangoiko berari: «Jauna, zer egin dira len agerzen zenituen anditasun ta esku alsu gogorrak? Zer, arako len askotan aditzen ziran ots izugarri. "Ni naz zuen Jauna, ni Jangoiko mundu guziaren ikaragarria?"»: Ubi potentia, ubi maiestas? Ubi illud, quod tam teribiliter quam frequenter sonabat, Ego Dominus, Ego Dominus?.\nLeundu dira Jangoikoaren leneko izenak orain artu duen izen berriarekin ta izen onen erakoak dira Jangoiko-gizonaren gerozko lanak; izandu dira alabaña guganako amorez eztituak, bekatuz aserretu genuen betiko Aita palakatzeko ezin obeak eta denbor berean guri geren gauzak egiten erakusteko guztiz onak. Hau da urte berri on bat nai duenak egin beharra: Jesusek erakutsi digun gisan geren gauzak egitea edo Jesusek egin zituen gauzen gisakoak eta egin zituen gisan guk gereak egitea. Ekus dezagun orretarako zer gauzak diran ta zer bidez egiñak jesusek bere aldian egin zituenak.\nJesusek egin zituen beraren izenari zegozkan lanak, eta egin zituen beraren betiko Aitak nai zuen gisan ta eran. Salbatzallearen izena da, ekusi dugunaz, Jesusen izena ta Salbatzallearen lanak dira Jesusek egin zituenak. «Ardi errebelatu galduen gisan genbilzan gu», dio Jeremias Profetak; «zeruko bazkategi onak utzi ta sartu giñan», dio, «bekatu gaiztoen lar-arte ta sasi galgarrian ta eman zion Jesusi Ait-eternoak andik gu atera ta zeruko belar onera zuzenzeko lana ta egitekoa, ta nolanai ez, baizik bere soñean gu artu ta ara zuzenzen ginduela»: omnes nos quasi oves erravimus; unusquisque in viam suam declinavit, et posuit in eo iniquitates omnium nostrum (Jerem. 53,6).\nOna lan zein gogorra Jesus maitagarri beraren izenak eskatzen ta beraren betiko Aitak ematen diona: munduko bekatari guziak edo bekatari guzien zorrak soñean edo bere gain arzea, ta oriek eskatzen dutena ogei ta amairu urteko neke gogorrekin eta eriotz agitz gogorrago batekin irabaztea; ta, ais aski irabaz zezakela, betiko bere Aitari atsegin egin naiez era orretan ta orrenbat nekerekin irabaztea.\nAsi zen Jesus gaztedanik bere lan latz gogor onetan ta etzuen eskutik utzi guztiz egin ta bukatu arte guzian, ta bukatu zuen gurutzeko bere eriotz gogorrarekin. Bai, berak dionaz, gaztedanik asi zen Jesus bere lan gogor onetan, bada dio: «Nekez beterik bizitu naz ni nere gazte denbor beretik»: in laboribus a iuventute mea (Ps. 87,16).\nEta egia dio, bada jaio bezain laster arkitzen zen Jesus otzez erdi-erdiratua ta zorzigarren eguneko edo egungo egunarekin Zirkunzisioko oñazez ta odolez betea. Negu erdi-erdian zen bata ta bestea, ta negutik atera bage zuten Jesus bere itxetik eta eraman mendiz-mendi ta eremuz-eremu andik urrutiko Egiptora. An bizitu zen zenbait urtez jendagiro arrotzen artean. Andik itxera itzuli ta ogei ta amar urterañoko denboran bizitu zen lanean, neke-izerdian ta besteren pean, esaten zioten guzia, naiz andia izan naiz txikia, naiz latza ta naiz gogorra, egiten zuela; ta egiten, hitz bat atera bage ta bere barrenean naigabetxo bat etzuela.\nUrrengo irur urteetan bizitu zen Jesus limosnan bezala ta ematen zioten zatia jaten zuela ta interprete andi Maldonadok dionaz, garagarrezko ogia zen geienean jan oi zuena; ta bein beinzat atera zuen berrogei eguneko garizuma, janaririk edo edaririk aren eztarriratzen etzela. Al-ere egin zituen urte orietan nork daki zenbat prediku ta nekezko ibilze ta lan.\nJesusen hordurañoko lan-neke ta izerdi guziak gauz errazak izandu balira bezala artu zuten beren kontura Judatarren arteko Eskrib, Fariseo ta gizon jakinsu geienak histaz ta deshondraz ta naigabez beterik Jesus erabilzeko lana, bai ta hura galdurik uzteko asmoa ere. Eta hura illik uzteko aldia zetorren artean, begitan arturik iduki zuten beti, ta beren onerako ta ongi-naiez Jesusek esaten ziena, izurri ta pozoi egiten zutela, arekin gero eriotz gogor baten edari miña berari egiteko ta al-ik lenena edanerazteko.\nAzkenean zezen sutu egiñak bezala ingurutu zuten Jesus Salbatzallea beraren etsai oriek eta gure bekatu izugarri gaiztoak eta milla neke ta tormentu ta urratze odolezkoren buruan utzi zuten gurutze batean azpiratua ta illa.\nBerak zekiela izandu ziran Jesus Salbariaren neke ta tormentu ta beste latzgarri oriek guziak. Eta betiko bere Aitaren izenean guziak arzeko prestatzen asi zen batez, jarri zen zena tristuraz betea ta izerdi ordez odola ta odola zeriola; ta al-ere esan zuen bere gogoan Jeremiasen ezpañez len esanik zedukan guzia ta beste gauzen artean: Betiko nere Aita maitagarriak nai zuena egiteko utzi nuen nere amaren itxea ta (nere etsai ta borrero gogorren eskuan) nere bizia ta soñeko piska; (oriek ziran nituen ondasun guziak): reliqui domum meam, dimisi hereditatem meam, dedi dilectam animam meam in manus inimicorum meorum (Jerem. 12,7). Zer dela uste dezu, dio Jesus berak Dabiden ezpañez, nerekin nere etsaiak egin zutena? Bost orzekoz langille batek bere alorra diña azotez oriek nere bizkarra urratzea: super dorsum meum fabricaverunt peccatores (Ps. 128,3); ilze lodi luzez gurutze batean nere oñ-eskuak jostea ta berak nai zuten gisan nere gorputzeko ezur guziak erabilzea: foderunt manus meas, et pedes meos, et dinumeraverunt omnia ossa mea (Ps. 21,18).\nArtara baño len aranzezko koroiez josi zuten inguru guzian nere burua ta eman zidaten kañaberazko zetro bat eskura: et plectentes coronam de spinis, imposuerunt super caput ejus, et erundinem in dextra ejus (Matth. 27,29); ta histazko errege farragarri bati bezala, belaunikaturik agur andiak egin ta zaitzen ninduten soldadu gogor zenbaitek karkaisez ta listuz zikindu zidaten aurpegi guzia; beste zenbaitek ematen zizkidaten zaplada gogorrak eta beste guziak burutik bera nere eskuko kañaber berarekin zitzakeen golpeak: et genuflexo ante eum, illudebant ei dicentes: Ave, Rex Iudaeorum, et dabant ei alapas (Joan. 19,3), eta expuentes in eum, acceperunt arundinem, et percutiebant eum (Matth. 27,20).\nBakarrik ezin eraman nezaken gurutze bat soñean nuela atera ninduten Jerusalendik eta jaiki-erori ta erdi arrastan nenbillela eraman ninduten Kalbarioko mendira. Esku-oñak josi zizkidaten an nere gurutze berean ta hau puntaz lurrean sartu ta utzi ninduten ez zeruan ta ez lurrean, ta hirur horduz an ekusi nituen nik ekus nitzaken nekerik andienak eta ekusgarririk andi-txar-gogorrenak. Borrero zenbaiten eskura ninzan arte guzian izandu baninzan ere Dabidek dion gisako ta munduko gizonik ederrena: specious forma prae filiis hominum (Ps. 21,7), utzi ninduten giz-anzik bage ta nere gorputz guzian neke bageko zati bat ez nuela: a planta pedis usque ad verticem capitis non est in eo sanitas (Isai. 1,6).\nBanekien etorkizun gogor izugarri hau jaio baño len ta len ere ta banekien denbor berean Ait Eternoak nai zuela hau guzia nere gain nik arzea munduko gaisoen zorren alde ta beren bekatu zor ta larketa gaiztotik oriek ateratzeko, ta ikasi nuen puntutik artu nuen bihotz osoz artako asmoa (in medio Cordis mei), ta asmo, hau guzia nere Aitak nai zuen horduan ta eran egiteko: ut facerem voluntatem tuam (Ps. 39,9), ta egin ere dut pits batean ere uts egin bage: consumatum est (Ioan. 19,20).\nBere erakuste guziak eta lege berri bat ematea egin zitzaken Jesusek Aingeru batez, len lenagokoak bezain errazki ta aisa. Egin zituen len egun batez ta aisa Aingeruak lenagoko lege emate ta erakuste guziak. Eta beste batez egin zezaken Jesusek berez ere hau guzia, bai ta geiago ta geiago ere; bada Jangoiko-gizona da Jesus ta Jangoiko-gizonak badagike Aingeru batek egiten duena ez ezik, Aingeru guziak egin dezkeena ta milletan ta bukanzik bageko milletan geiago ta geiago ere; berekin du alabaña Jainkotzaren ahal guzia ta ez da ahal onek noiznai ezin dagiken gauzarik. Ala ere gure lege berria agerzen ta jakin behar genuena guri erakusten egin zituen Jesusek irur urtez errenko, batetik bestera nork daki zenbat joan-etorri, prediku ta milagro; ta egin zituen oriek eta beste anitz gauza goseak, egarriak, otzak, beroak eta nekeak askotan penatzen ta estutzen zuela, ta al-ere egin zituen guziak beraren betiko Aitak nai zuena egin naiez ta guri erakusteko zeruko bidea. Orra Jesusek guri lendabizitik azkeneraño erakusten digun lenbiziko gauza: Jangoikoak nai duena zuzenki egitea. Bigarrena da hau nola egin berak egiñez guri erakustea. Aren eginkunz hau ongi ekustea da oraingo gure bigarren egitekoa.\nBai, Jangoikoak nai duena guk egitea ta hau guk Jangoiko berak nai duen bidez ta Jesusi garraizkola zuzenki egitea da gure egiteko andia. «Igan nai duenak», dio Jesusek, «nerekin zerura, ar beza bere gurutzea ta bebill nere ondoren, egin bitza bere gauzak Jangoikoaren izenean ta bere zorren alde, bai ta agitz nekezkoak ta gogorrak diran aldian ere»: qui vult post me venire, abneget semetipsum, tollat crucem suam et sequatur me (Matth. 16,24); bada egiten dituen gogorrenak ere ez dira nereak bezain gogorrak izanen. Nik nereen alde, Apostolu Jaunak dion bezala, artu dut izen guziei ta honrei gañez egiten dien izena ta honra; ta honra, zeruko, lurreko eta sulezeko guziak belaunak lurrean dituztela ematen didatena: obediens usque ad mortem, mortem autem crucis, propter quod Deus exaltavit illum et dedit illi nomen, quod est super omne nomen, ut in nomine Jesu omne genu flectatur coelestium, terrestrium, et infernorum. Ta ematen didate aitortuz nekezko nere lanen alde arkitzen nazala ni nere Aitaren glorian (ta beraren eskoi aldean): et omnis lingua confiteatur, quia in gloria est Dei Patris (Philip. 2,8); ta bere nekeen alde izanen du niri darraikidanak ere dagokan izen ta honra guzia, ta zenbat ere andi gogorragoak ark emen nai onez arzen dituen neke-lanak, anbat eder andiagoa geroko aren atseginza ta gloria; bada ematen dio Jangoikoak bakoitzari egin dituen gauzen eginzari dagokan gisakoa: prout unusquisque gessit (2 Cor. 5,10).\nJangoikoak gugandik nai dituen ta guk beraren izenean ta geren onerako egin behar ditugun gauzak dira Jangoiko berak bere legean berezten dizkigunak. Orietatik zenbait Jangoiko berari bakarrik dagozkanak dira ta besteak besteei dagoztenak. Orien artean badira zenbait ongi kezkariak eta nekarri gogorrak; bada egiñen badira, eskura beharko dugu gaitzerako geren naikunz eta grin gaiztoa; guk alabaña beti nai genuke atsedanza, jan-edan ona, gauz-gabenz bat ez ekustea ta guzien agurra ta eskumuña, ta orietatik anitz galzen dugula baizik, ezin dagizkegu Jangoikoaren gauz oriek edo beinzat zenbait; bada orietan badira otz-beroak, aldarte txarrak, eguraldi aserreak, eritasunak eta etsaien ta gañerako gaiztoen bide-bagenz eta esker illunak, bai ta oriek dakazten kezkak eta naigabe miñak ere. Oriek guziak, bada, ta orien erako edozein beste mee-meki ta Jangoikoaren izenean eramatea ta orien emalle gaiztoei alakorik ordañez ez, baizik ongi naiez ta amorez eranzutea ta hau guzia bein ez ezik, aldiak dakarren guzian guk egitea, egiteko latza ta gogorra da; baña guk baño len Jesusek egiña ta beste agitz eta agitz gogorrago anitzekin batean egiña eta guri lagunzeko prest arkitzen den graziarekin guk ere azkenean dagikeguna.\nGure egiteko oni berari dagozkan gauzak dira Jangoikoa guk berari dagokan aldi guzietan onesturik eta honraturik uztea, ta orretarako ta geren onerako Elizak berezten dizkigun konfesio ta komunio, barur, mez-enzute guziak eta beste gauz onak egitea, bai ta gure bizi beharrak eskatzen dituen beste neke guziak onzat arzea ere; ta ekusten dezu gauz nekagarria dela hau guzia zuzenki ta utsik egin bage beti egitea.\nHau guzia zuzenki egiten dutenak beren gurutzea arturik Jesusen ondoren dabilzanak dira ta Jesusek bereak egin zituen gisan beren gauzak egiten dituztenak, Jesus bera ederki honratzen dutenak eta zori oneko bataituak; baña hau egiten ez dutenak eta Jangoikoaren legearen urratzalle gaiztoak bataituen ta kristau izena dutenak dira, dio S. Agustinek; baña lanez, izatez ta biziz Jesusek gaur artu duen izen santuaren blasfemari gaiztoak: qui male vivunt, et Christiani vocantur, injuriam Christo faciunt, de quibus dictum est, quod per eos nomen Dei blasfematur (Trac. 50 in Joan. circ. init.). Ekus zazu oraindañokoan zuk egiña ta etorkizunean egin gogo dezuna.\nA, nere Jesus maitagarria! Alkea ta lotsa da oraidañoko nere ibillerak ematen didana! Izandu da alabaña guztiz txarra ta makurra. Barkatzen bazenit gaur oraindañoko nere oben ta uts egite guzia, bertatik artuko nuke zuzenki ta zure eran bizitzeko bidea. Barkatu behar didazu, bada, gugatik eraman dituzun odol-isurze ta neke arrigarri guzien izenean, ta eman behar didazu emendik aitzina garbiro, zuzenki ta zure eran bizitzeko zere lagunza ta grazia. Eskatzen dizut bihotz osoz ta nai andiarekin. Ez ukatu, bada; ez arren, ez.


Plastikozko Desodorantea Botila On Roll\nHasiera » Produktuak » Bottle » Plastikozko botila » Plastikozko Roll botila\nEzaugarriak: plastikozko botila masajeetarako eroso eta eroso erabil daiteke.\nErabilera: plastikozko roll botila egokiak dira begi kremak, perfumeak, ezpainen distira, ezpainetako esmalteak, iltze esmalteak, olio esentziala, aknea likidoa, azkuraren aurkako krema, eltxoak uxatzeko eta beste produktu batzuetarako.\nJiangyin Beauty Packaging profesionala plastikozko esentzia botilako botila da, kalitate handiko plastikozko desodorantea botila fabrikatzailean. Ongietorri ongietorri handiko ontziratutako plastikozko roll botila prezioen zerrenda kontsultatzea.\nMateriala: LH + PP\nZigilatzeko mota: torlojua -bertsioan\nEdukiera: 30/60 / 90ml\nForma: zilindroa / pertsonalizatua\nPrezioa: FOB Shanghai 0,15-0,3 $ / pc\nKolorea: bezeroaren beharren arabera pertsonaliza daiteke\nSerigrafia: serigrafia egin daiteke eta bezeroaren eskakizunen arabera estanpatu daiteke\nMOQ: MOQ 10.000 da eta entrega epea 35 egun ingurukoa da\nOntziratzea: kartoi ontzia. Bezeroaren eskakizunen arabera ontziratu daiteke\nInjekzio bidezko moldaketa arrunta. Jiangyin Beauty Packaging desodoranteen ontzien fabrikatzaile profesionala da, erosi plastikozko desodoranteak biribilki botilan fabrikako prezioan.\nPlastikoa moldeatzeko prozesua, plastikoak plastikozko produktu bihurtzen dituzten hainbat prozesu biltzen dituen ingeniaritza-teknologia da. Hori dela eta, plastikozko hiru prozesu ohiko daude: estrusioa, injekzioa eta kolpea.\n1. Injekzio bidezko moldaketa. Printzipioa injekzio-makinaren ontzian lehengai granularrak edo hautsak gehitzea da. Lehengaiak berotu eta fluido egoeran urtzen dira. Injekzio-makinaren torlojuak edo pistonak bultzatuta, moldean sartzen dira tobera eta moldearen galdaketa-sistemaren bidez. Barrunbea molde barrunbean gogortu eta moldatzen da. Injekzioaren moldaketaren kalitatean eragina duten faktoreak: injekzio presioa, injekzio denbora, injekzio tenperatura. Jiangyin Beauty Packaging profesionala plastikozko esentzia botilako botila da, kalitate handiko plastikozko desodorantea botila fabrikatzailean. Ongietorri ongietorri handiko ontziratutako plastikozko roll botila prezioen zerrenda kontsultatzea.\n2. Extrusio bidezko moldaketa, estrusio bidezko moldaketa izenarekin ere ezagutzen dena, egokia da batez ere termoplastikoen moldaketarako, baita fluido hobeak dituzten plastiko termoegonkor eta armatu batzuk moldatzeko ere. Moldeatzeko prozesua torloju birakari bat erabiltzea da material termoplastiko berotu eta urtuak trokel batetik ateratzeko beharrezko ebakidura formarekin, eta gero forma batekin moldatzen da, eta gero hozkailu batekin hoztu eta solidotu egiten da, behar den gurutzea bihurtzeko. -sekzio forma. produktua.\n3. Kolpe bidezko moldaketaren bidez, extrusiotik ateratako lehengai termoplastikoa moldera estutzea da, eta gero airea lehengaira botatzea. Urtutako lehengaia airearen presioaren eraginez hedatzen da eta molde barrunbeko hormara atxikitzen da. Azkenean, nahi den produktuaren forman hozteko eta solidotzeko metodoa da. Kolpearen moldaketa filmaren putzura eta putz hutsa bana daiteke.\nFilmaren putzua plastiko urtua hodi mehe zilindriko batera estrukturaren trokearen anular hutsunetik ateratzeko prozesua da, aire konprimitua hodi mehearen barneko barrunbera putzura trokelaren erdiko zulotik hodi mehea puzteko. diametroa Film tubular handiagoa. Jiangyin Beauty Packaging desodoranteen ontzien fabrikatzaile profesionala da, erosi plastikozko desodoranteak biribilki botilan fabrikako prezioan.\nHollow kolpe moldaketa bigarren mailako moldaketa teknologia bat da, gasaren presioa erabiltzen duena molde barrunbean itxitako kautxu itxurako parison produktu huts batean puzteko. Plastiko hutseko produktuak ekoizteko metodoa da. Jiangyin Beauty Packaging profesionala plastikozko esentzia botilako botila da, kalitate handiko plastikozko desodorantea botila fabrikatzailean. Ongietorri ongietorri handiko ontziratutako plastikozko roll botila prezioen zerrenda kontsultatzea.


Txertoaren bi dosi jaso ondoren Euskadin immunizatutako pertsonak apirilaren 7an\nEuskadiko biztanleen % 5,6 immunizatuta daude txertoaren bi dosiak jaso ondoren\n123.567 pertsonak jaso dute covid-19aren aurako txertoaren bi dosiak, eta beste 340.000 pertsonak lehen dosia jarrita dute.\nEBko Osasun ministroek premiazko bilera egingo dute AstraZenecaren txertoa aztertzeko\nJarritako txertoen arabera, EAE hirugarren postuan jarri da\n123.567 pertsona, hau da, Euskadiko biztanleriaren % 5,6, covid-19aren aurka immunizatuta daude txertoaren bi dosiak jaso ondoren, eta beste 340.000 pertsonari, % 21i, lehen ziztada eman diete.\nOsasun Sailak asteazken honetan zabaldutako buletinaren arabera, Euskadik 587.200 txerto jaso ditu orain arte: 386.100 Pfizerrenak, 52.900 Modernarenak eta 148.200 AstraZenecarenak.\nAzken horiek osorik erabili dira – bigarren dosirako flaskorik erreserbatu gabe –, bigarren zulaketarako epea hiru hilabetekoa baita, eta beste bietatik 55.631 botila gorde dituzte immunizazio-zikloa betetzen dela bermatzeko (21 egun Pfizerrerako eta 28 Modernarako).\nOrain arte Euskadin lehen eta bigarren dosien artean emandako 464.035 txertoei esker, lehen ziztada eman zaie egoitzetako adinekoen eta haien langile guztiei, Osakidetzako langile guztiei, 55 urtetik beherako ertzainei eta unibertsitateaz kanpoko hezkuntzako langile guztiei, bai eta sare pribatuko osasun-profesionalen % 86,2ri ere.\nAdin-taldeen arabera, 100 eta 90 urteko pertsona guztiek jaso dute lehen dosia eta bigarrena, berriz, % 92,8k eta % 87,8k, hurrenez hurren. 80 eta 89 urtetik gorakoen artean, lehen dosiak % 65 dira, eta bigarrenak, % 24,1.\nOsasun Sailak laurogei urtetik gorakoen txertaketa-prozesua aste honetan eta hurrengoaren lehen egunen artean amaitzea aurreikusi du.


Zor eztanda gainditu deshazkunde selektiboarekin Mugikorra\n2013ko maiatzaren 23a | Azken eguneraketa 15:42 Nazioartea\nZor eztanda gainditu deshazkunde selektiboarekin 2012-07-24\t0 0 Tweet\nOsservatorio Represione gunetik hartutako argazkian, 2011n Italiako Turinen abiadura handiko trenaren kontra eta Val di Susa haraneko herritarren elkartasunez egindako manifestazioa. Decrescita Felice (Deshazkunde Zoriontsua) elkarteak plazaratu duen\nHerrialde industrializatuek zor publikoa handitzeko daramaten dinamika geldiarazteko, deshazkundearen aldeko lider batzuek proposatu dute herri-lan erraldoiak gelditzea, gastu militarrak murriztea eta bizi politikoaren kostea gutxitzea. Alegia, deshazkunde selektibo bat abiaraztea, globalizazioa utzi eta ekonomia berriz lekuan kokatuz.\nDeshazkundea ez da engoitik urrutiko exotikokeria. Décroissance, Decrescita, Decrecimiento, Degrowth... munduak bizi duen krisi erraldoiari buruzko gogoetetan etenik gabe azaltzen den proposamena da. Mundutarrek bizi hobe bat izan dezaten ekonomiak hazi ez baina hertu egin behar duela.\nPentsamendu ildo horretako jende ezagunek berrikitan manifestua plazaratu dute ekonomia aurreratuak astintzen dituen zor publikoa dela eta: Dette publique, crise économique et décroissance hereuse (Zor publikoa, krisi ekonomikoa eta deshazkunde zoriontsua). Sinatzaileen artean dira Carlin Petrini Slow Food mugimenduaren liderra, Serge Latouche deshazkundearen teoriko nagusietakoa, Rino Marceca Italian abiadura handiko trenari aurre egiten dion Val di Susa haraneko lehendakaria eta Fabio Salviato Banca Eticaren fundatzailea.\n“Zor publikoaren larritasuna –diote aurrekarietan– ez da behar adina baloratu. Bera da historiaren gaurko fasean hazkundearen zutoina. Salgaien produkzioa handitzen joateko nahitaezkoa da. Herrialde industrializatuetan gobernu guztiek sustatu dute, izan eskuineko edo ezkerreko”. Zergatik?\nEstatuek eta lekuko administrazioek diru gehiago gastatu dute modu sistematikoan gero ordaindu ahalko zutena baino, familiak ere bultzatuz gauza bera egitera, behar baino ugariago produzitutako gauzak ezin zirelako erosi ez bazen zorpetuta: gauzak saldu gabe geratuz gero sistema osoa joango litzateke pikutara.\nXXI.eko krisia azaldu zenetik, are zor handiagoak egin dituzte, hazkundea berrabiarazi nahian, kontsumoaren bidez. Ez dute emaitza onik lortu, deshazkundezaleon ustez aurrerapen teknologikoak produkzio ahalmena gehiegi handitu duelako. Neurri berriek ez dute langabezia gutxitu, ugaritu baino. Baina makinek lanean segi behar dute, haiekin egina saldu egin behar da eta horretarako zorpean erostea beste biderik ez da.\nZor publikoa bereziki handitu dute herri-lan handiek. Sarritan agintari politikoek abiarazi dituzte ez lekuko beharrei erantzuteko, ekonomia mugiarazteko baino. Ingurumena birrinduz askotan, enpresa handientzako bazka dira, horretarako politikarien konplizitatea behar dutelarik.\nObra faraoniko horietako asko maiz aipatzen dira, autobideak, tren lasterrak, eta beste, baina badira kalean gutxiago kritikatuak izan arren manifestu honetan espresuki aipatuak: kirol (futbol, tenis, igeriketa, atletismo...) txapelketa nagusiak, Expoak, urteurrenak, nazioarteko biltzarrak.\nTartean, Joko Olinpikoak. “Greziaren zor publikoa gezia bezala hasi zen igotzen Atenasen 2004an egindako Joko Olinpikoekin. Turin da Italiako hiri zorpetuetako bat 2006an neguko Olinpiada ospatu zelako bertan”.\nGastu militarrek ere asko gizendu dute zor erraldoia. AEBen kasuan, 1989an Berlingo harresia eroritakoan logika inperialez hasi zen jokatzen. Hasieran etekin handiak eman zizkien arren, “ikusten hasi da egoera bat Erromako inperioaren akaberaren antza hartzen ari dena, han ere probintziak kontrolatzeko beharrezko gastu militarrak handiagoak ziren handik ateratzen zizkieten altxorrak baino”.\nHerri-lan handiak gelditu\nBaina krisiaren deskribapenetik –gaur krisiaren jatorria esplikatzea moda bihurtu da– aurreago doaz manifestuan. Proposamenak egin dituzte, ziurrenik mundu osoko mugimendu aurrerazaleei irizpide interesgarriak eskainiko dizkietenak politika ekonomikoak epaitzerakoan edo eskaintzerakoan.\nLehenengo hiru erabakiak izan behar dute: herri-lan erraldoiak gelditzea, gastu militarrak murriztea eta bizi politikoaren kostea gutxitzea. Azkenean, gaitz bera denaren hiru osagaitan esku gogor hartzea.\nEuropako eta munduko agintariek bestelako bideari ekin diote, alegia gastu publikoak murriztea; honek berekin dakar estatuen diru sarrerak murriztea, produkzio sektore osoak blokatzea eta langabezia are gehiago handitzea. Grezian ikusi da, Espainian beste hainbeste. De facto, deshazkunde basatia. Manifestuan, aldiz, oso bestelakoa proposatzen dute: deshazkunde selektiboa.\n“Zor publikoa gutxitu edo bederen ez handitzearekin batera lanpostuak ugaritzekotan, produkzio jarduerak indartu behar ditugu inbertsioen kosteak gero ustiapen kosteetan lortutako aurrezteekin amortizatuko dituzten sektoreetan”. Uko eginik ingurumena eta lehengaiak nagusiki hondakin bihurtzen dituzten obra faraonikoei, inbertitu azpiegiturak zaharberritzen energia murrizteko: etxeen isolamenduak hobetzen, eraikin publikoak mantentzen, ur hornidura sareen hobetzen, hondatutako parajeak konpontzen...\nEnergia berriztagarrietan nagusiki autokontsumoari lotuak. Birziklatze bidez materialak berreskuratzea. Lekuko beharrak ahalik eta gehien asetzeko nekazaritza ez kimikoa. Komertzio txikia. Ekoizleen eta kontsumitzaileen arteko kateak laburtzeko banaketa sareak. Enpresa handiek ez baina txikiek edo ertainek, artisauek eta lekuko bulego tekniko berezituek burutu ditzaketen jarduerak.\nAliantza berri bat antolatu behar da batetik nekazarien, merkatari txikien, enpresa txiki eta ertainen, artisauen eta lekuko profesionalen, eta bestetik obra handien eta zerbitzu publiko oinarrizkoen pribatizazioaren kontra ari diren mugimenduen artean, globalizazioaren saretik aldendu eta lekuko ekonomiak sustatzeko, erregai fosilak ahalik eta gutxien usatuz eta ahalik eta produkzio autonomia handiena eskuratzeko.\nSistemaren hondamendiak pertsonak eta herriak zanpatu ez ditzan programa baten lehen lerroak dira. Hondoratzea denbora kontua da, diote manifestuan. Gerta daiteke klimaren krisia lehenago, eta orduan irtenbidea zailagoa izango da. Krisi ekonomikoak atzeratzen baldin badu klimarena, aukera hori baliatzeko osatu behar dira “sare ekonomiko, produkziozko eta sozial alternatiboak, modu independientean eta lekuan lekuko baliabideekin funtzionatzeko gai izango direnak. Historian beti hala izan baita”.\nHonela bukatzen dute manifestua: “Gizadiaren historiaren fase berriari ekiteko oinarritu beharko da erresistitzeko ahalmenean, trantsizioa dramatikoa izango baita, belaunaldietan barrena pilatutako jakintzan, naturaren baliabideak errespetuz, eraginkortasunez eta adimentsu eraldatzean, elkarrekiko begirunean oinarritutako harremanetan. Gaurko krisia historikoa da, ez koiunturala. Etorkizunik ez duen ekonomia ereduaren krisia da, ezin da ez berregituratu eta ez hobetu ere, beste batez ordezkatu behar da” .\n- Decroissance.org gunean "Dette publique, crise économique et décroissance heureuse" manifestua.\n- La Décroissance aldizkaria.\n- Decrescita Felice elkartea.\n- Slow Food italierazko wikipedian.\n- Italiako abiadura handiko trenaren kontrako koordinadora.\n- Deshazkundea.org, Euskal Herriko taldea.\n- Gaztelaniaz Decrecimiento.info gunea.


Sistema hetereopatriarkalaren aurkako hotsek eta askatasun mezuek hartu dituzte Iruñeko kaleak - Iruñea - euskalerriairratia.eus\nSistema hetereopatriarkalaren aurkako hotsek eta askatasun mezuek hartu dituzte Iruñeko kaleak\nEuskalerria Irratia 2021-06-29 09:36\nAtzoko manifestazioan parte hartu zuen jendea, Gazteluko plaza. (@AhotsaInfo)\nLGTBIQ+ harrotasunaren eguna izana zen atzo atzo. E28J plataformak antolatuta, manifestazioa egin zuten Iruñeko kaleetatik, Intolerantziaren aurrean erresistentzia transmarika bi bollo, saretuak borrokan eta harro leloaren pean.\nInork zalantzarik bazuen, argi gelditu da Nafarroako gizartea anitza dela: kolorez beterikoa. Hala erakutsi zuten atzo ehunka herritarrek LGTBIQ+ harrotasunaren egunean.\nIntolerantziaren aurrean erresistentzia transmarika bi bollo, saretuak borrokan eta harro. Lelo horren pean egin zute manifestazioa Iruñeko kaleetatik, E28J plataformak antolatuta.\nLesbiana, gay, trans, bisexual, intersexual, queer eta normatiboak ez diren gainerako sexu eta genero aniztasunen eskubideen defentsa egiteko hartu dituzte kaleak.\n"Iluntasuna eta zurruntasuna", nahi dutenen aurrean, "aniztasuna ikusgarri" egin nahi du kolektiboak, eta inoiz baino beharrezkoagoa dela uste du.\nLGTBIQ+ pertsonan lehen lerroan jarri nahi dituzte; hori dela eta, ez dute alderdien mezurik nahi izan manifestazioa bitartean. Espainiako trans legearen itzalpean iritsi da aurten harrotasunaren eguna, eskuinaren erasoen eta feminismoen barruko iritzi kontrajarrien erdian.\nIruñean, gainera, Harrotu zentroaren murrizketaren ondotik, 2023ra arte sinatu du Iruñeko Udalak zerbitzuaren mantentzea, baina murrizketekin, PSNren eta Navarra Sumaren akordioaren ondotik: arta sexologiko eta juridikoa kenduko dituzte.\nErakundeak ondoan eduki dituzten arren, oztopoak etengabekoak dira: Iruñeko Udalak diru partida bat gordea duen arren, mugak topatu ditu plataformak jarduerak antolatzerakoan.


Erakutsiz 60 nongo 1.282 Jabetzak - PAG 5/107\nEstudioa - Torrevieja (Habaneras) , Eraikitako azalera 36m2, 2m2, 1 bainugelak, Igogailua.\nEstudioa - Torrevieja (El molino) , Eraikitako azalera 47m2, 1 bainugelak, Itsasora distantzia 1 Km., Igogailua,...\nEstudioa - Torrevieja , Eraikitako azalera 42m2, 1 bainugelak, 1 Itsasora distantzia, Igogailua.\nErreferentzia KG108 MLM\nEstudioa - Torrevieja (Centro) , Eraikitako azalera 36m2, 1 bainugelak, 900 Itsasora distantzia, Igogailua,...\napartamentua - Torrevieja (Playa del cura) , Eraikitako azalera 34m2, 1 Habitacion , 1 bainugelak, 200 Itsasora...\nEstudioa - Torrevieja (Playa del cura) , Eraikitako azalera 28m2, 3m2, 1 bainugelak, 250 Itsasora...\napartamentua - Torrevieja (La siesta) , Eraikitako azalera 46m2, 4m2, 1 Habitacion , 1 bainugelak.\nMerkataritza-lokala - San Fulgencio (P. San Fulgencio) , Eraikitako azalera 60m2, 1 bainugelak.\nEstudioa - Torrevieja (La Mata) , Eraikitako azalera 28m2, 4m2, 1 bainugelak, Igogailua, igerilekua.\napartamentua - Torrevieja (Estacion de autobuses) , Eraikitako azalera 40m2, 1 Habitacion , 1 bainugelak, 850...\napartamentua - Jacarilla , Eraikitako azalera 90m2, 9m2, 3 Gelak, 2 bainugelak, 34 Itsasora distantzia,...